text:
Shia nga Islam
Ti Shia (Arabiko: شيعة, Shīʿah) ket mangirepresenta ti kadakkelan sismatiko a sekta iti Islam, a mangbukbukel kadagiti 10-20% kadagiti Muslim iti lubong. Dagiti agraraem iti Shia nga Islam ket tinawtawagan ti Shi'ites wenno Shias. Ti "Shia" ket isu ti ababa a porma iti naipakasaritaan nga insasao iti Shīʻatul ʻAlī (شيعة العلي), a ti kaibuksilanna ket "dagiti sumursurot", "sangkatipunan", wenno "partido" ni Ali a manugang ken kasinsin Mahoma, a naipammatian dagiti Shia a simmaruno kenni Mahoma idiay Kalipato.
Dagiti nota[urnosen | urnosen ti taudan]
Dagiti nagibasaran[urnosen | urnosen ti taudan]
- Encyclopædia Britannica Online. Encyclopædia Britannica, Inc.
- Encyclopædia Iranica. Sentro para dagiti Irani a Panagadal, Unibersidad ti Columbia. ISBN 1-56859-050-4.
Adu pay a mabasbasa[urnosen | urnosen ti taudan]
- Peter J. Chelkowski (ed.), Kankanayon a Pannagaramid: Ti Taziyah ken dagiti sabaliaRitu ti Shiite (Siudad ti Salt lake (UT), Seagull Books, 2010) (Seagull Books - Enactments).
- Corbin, Henry (1993). Pakasaritaan ti Islamiko a Pilosopia, inpatarus babaen ni Liadain Sherrard ken niPhilip Sherrard. Kegan Paul Internasional iti pannakaikadduaan dagiti Islamiko a Pablaak para iti Instituto dagiti Ismaili a Panagadadal. ISBN 0-7103-0416-1.


c: text/html

text:
Opisina ken Impormasion iti Panagpasiar
Naimpusuan nga awisendaka nga agpasiar kadagiti opisina ken pagimprentaanmi. Ammuem ti adres ken oras ti panagpasiar.
Fiji
19 St. Fort Street
SUVA
FIJI
+679 330-4766
Panagpasiar
Lunes agingga iti Biernes
8:00 a.m. agingga iti 11:00 a.m. ken 1:00 p.m. agingga iti 4:00 p.m.
Kapautna 1 oras
Trabaho iti Opisina
Mangimatmaton iti aktibidad dagiti Saksi ni Jehova iti Fiji, Kiribati, Nauru, Tuvalu ken Vanuatu. Agipatpatarus kadagiti literatura a naibatay iti Biblia iti lengguahe a Bislama, Fijian, Kiribati, Nauruan, Rotuman, ken Tuvaluan.

robotstxt: allowed

filter: keep


text:
Kwame Nkrumah
Ni Kwame Nkrumah (21 Septiembre 1909 – 27 Abril 1972), P.C.,[1] ket isu idi ti daulo ti Ghana ken ti simmarunuanna nga estado, ti Nabalitokan nga Aplaya, manipud idi 1951 aginggana idi 1966. Nga isu ti nagtartaripatu ti panakawaya ti pagilian manipud ti kolonial a panagturay ti British idi 1957, Ni Nkrumah ket isu idi ti immuna a Presidente ti Ghana ken ti immuna a Kangrunaan a Ministro ti Ghana. Isu ket maysa nga inpluensial ti maika-20 a siglo a nagitaktakder ti Pan-Aprikanismo, isu idi ti nangbangon a kameng ti Organisasion ti Aprikano a Panangikaykaysa ken nagunggunaan idi ti Premio Lenin ti Kappia idi 1963.
Dagiti nagibasaran[urnosen | urnosen ti taudan]
- ^ E. Jessup, John. Ti Ensiklopediko a Diksionario ti Suppiat ken Resolusion ti Suppia, 1945-1996. p. 533.


text:
SALUDSOD DAGITI AGTUTUBO
Ania ti Rumbeng a Maammuak Maipapan iti Panagteks?
:-) No siaannad a mausar, nagsayaat ti panagteks a pangkomusta iti gagayyem.
:-( No di naannad ti pannakausarna, madadaelna ti pannakigayyemmo
—ken ti reputasionmo.
Isuro daytoy nga artikulo ti masapul a maammuam maipapan iti
Maammuam pay iti daytoy nga artikulo:
No siasino ti iteksmo
Ibilang ti adu nga agtutubo a nagpateg ti panagteks iti pannakikomunikar. Makatulong dayta tapno makomustam ti amin nga adda iti contact list-mo
“Saan a kayat ni Tatang no makisaritakami ken ni adingko kadagiti lallaki malaksid no iti landline a telepono, iti sala, ken no adda kakaduami.”
—Lenore.
Ti rumbeng a maammuam: No kumporme lattan ti pangtedam iti numero ti selponmo, agproblemakanto.
“No dika naannad no siasino ti pangtedam iti number-mo, posible a makaawatka kadagiti mensahe wenno ladawan a dimo kayat.”
—Scott.
“No kanayon a kateksmo ti dimo kasekso, naglaka a matnag ti riknam kenkuana.”
—Steven.
Ti kuna ti Biblia: “
Makita ti manakem ti dumteng a riribuk ket liklikanna.” (Proverbio 22:3, Ti Baro a Naimbag a Damag Biblia) No agannadka, maliklikam ti adu a problema.
Kapadasan: “
Adda lalaki a gayyemko a kanayon a kateksko. Nasingedkami ngamin nga aggayyem. Diak impagarup a problema dayta agingga nga imbagana a natnagen ti riknana kaniak. No lagipek ti napalabas, naamirisko a diak koma nakikadua”
Panunotem: Panagkunam, ania ti epekto ti panagpudno dayta a lalaki iti pannakigayyem ni Melinda kenkuana?
No sika ti masurot: Ania koma ti rumbeng nga inaramid ni Melinda tapno nagtalinaedda laeng nga aggayyem?
No ania ti iteksmo
Naglaka ti agi-send kadagiti mensahe
Ti rumbeng a maammuam: Dagiti iteksmo ket mabalin a sabali ti pangipapananda.
“Iti teks, dimo mailasin dagiti emosion ken tono ti boses
—uray no napakuyogan iti emoticons wenno text symbols. Mabalin nga agduduma ti panangipapanda iti dayta.” —Briana.
“Addada am-ammok a babbai a nadadael ti reputasionda ken agdinamag nga alembong gapu iti inteksda kadagiti lallaki.”
—Laura.
Ti kuna ti Biblia: “
Agpanunot nga umuna ti nalinteg a tao sakbay a sumungbat.” (Proverbio 15:
No kaano nga agtekska
Usarem ti sentido komonmo tapno makaaramidka kadagiti bukodmo a pagannurotan wenno umiso a kababalin iti panagteks.
Ti rumbeng a maammuam: No dika naannad iti panagteks, agparang nga awan modom ken adaywandaka dagiti gagayyemmo imbes a sumingedda kenka.
“Nalaka a malipatan dagiti umiso a kababalin iti panagteks. No dadduma, agteteksak uray adda kasarsaritak wenno uray madama ti pannanganmi.”
—Allison.
“Napeggad ti agteks no agmanmanehoka ta posible a maaksidenteka.”
—Anne.
Ti kuna ti Biblia: “
Iti tunggal banag adda naituding a tiempo, . . . tiempo ti panagulimek ken tiempo ti panagsao.” (Eclesiastes 3:1, 7) Agaplikar met dayta iti panagteks, saan la nga iti panagsao!
Dagiti singasing iti panagteks
No siasino ti iteksmo
;-) Agtulnogka kadagiti pagannurotan dagiti nagannakmo.
—Colosas 3:20.
;-) Piliem no asino ti pangtedam iti number-mo. No nadayaw ti panagkedkedmo a mangted iti personal nga impormasion
—agraman ti numero ti selponmo —mapatanormo ti abilidad a kasapulam inton adultokan.
;-) Dika agbalin a nasinged unay babaen ti panangi-send kadagiti naalembong a mensahe. No tumanor dagiti romantiko a rikna, agresulta laeng dayta iti pannakapaay ken pannakaupay.
“Gapu ta kanayon a nasayaat ti panangusarko iti selponko, agtalek kaniak ti dadakkelko nga ammok no siasino dagiti rumbeng nga ikabilko iti contact list-ko.”
—Briana.
No ania ti iteksmo
;-) Sakbay nga i-type-mo ti mensahem, isaludsodmo iti bagim, ‘Ti kadi panagteks ti umiso a pakikomunikarko iti daytoy a situasion?’ Nalabit nasaysayaat ti tumawag wenno aguray tapno personal a makasaritam dayta a tao.
;-) Dimo iteks ti dimo maibaga iti personal. “
No dimo maisao, rumbeng a dimo met iteks,” kuna ti 23 anyos a ni Sarah.
“Ibagam iti nagannakmo no adda mangi-send kenka kadagiti makagargari a ladawan. Proteksion dayta kenka ken umuneg ti panagtalekda kenka.”
—Sirvan.
No kaano nga agtekska
;-) Ikeddengmon a nasaksakbay no kaano a dimo usaren ti selponmo. “
Diak tugot ti selponko no addaak iti panganan wenno agad-adalak,” kuna ti balasang a ni Olivia. “
Iddepek dayta no madama dagiti Nakristianuan a gimong tapno diak masulisog a mangkita.”
;-) Agbalinka a nakonsiderar. (Filipos 2:4) Dika agteks no adda sangonsango a kasarsaritam.
“Adda prinsipiok a diak agteks no kakaduak ti gagayyemko malaksid no kasapulan. Diak met ited ti number-ko kadagiti di nasinged kaniak.”
—Janelly.
Ammuem ti Ad-adu Pay
Saludsod nga Iyimtuod ti Agtutubo, Tomo 1
Ti dadduma kadagiti topiko a nailawlawag ket maipapan iti arak ken droga, seksual a moralidad, pannakideyt ken panaginnarem.


text:
Libro a Mapagtalkam—Paset 7
Libro a Mapagtalkam—Paset 7
Ti Maikapito a Kabilgan a Turay iti Lubong
Daytoy ti maudi iti serye ti pito nga artikulo iti agsasaruno a ruar ti “Agriingkayo!” a mangibinsabinsa iti pito a kabilgan a turay iti lubong a nadakamat iti Biblia. Panggep daytoy nga ipakita a ti Biblia ket mapagtalkan, impaltiing ti Dios, ken mangted namnama nga agpatingga ti panagsagaba gapu iti naulpit a panangituray ti tao iti padana a tao.
AGBIBIAGTAYO iti nakapatpateg ken naisangsangayan unay a tiempo—ti panagparang ti maikapito a kabilgan a turay iti lubong a nadakamat iti salaysay ti Biblia. Daytoy met ti kakaisuna a turay a bin-ig a padto ti pannakadakamatna iti Biblia. Ngamin, ti napalabas nga innem ket nagturay bayat a maisursurat dagiti salaysay ti Biblia. Maipapan iti pito a turay, wenno “ar-ari,” impadto ti Biblia: “Adda pito nga ar-ari: lima ti natnagen, maysa ti adda, ti sabali saan pay a dimteng, ngem inton dumteng masapul nga agtalinaed iti bassit a kanito.” *—Apocalipsis 17:10.
Idi naisurat dagita a sasao, nasurok la bassit a 1,900 a tawenen ti napalabas, “natnagen” ti lima—Egipto, Asiria, Babilonia, Medo-Persia, ken Grecia—kadagiti pito nga “ar-ari,” wenno napolitikaan nga imperio. Roma ti tuktukoyen ti sasao a “maysa ti adda.” Ngem saan nga agnanayon nga agturay ti Roma. Adda pay maysa nga imperio, ket sigun iti padto, “saan pay a dimteng” dayta. Kas kaitungpalan ti padto ti Biblia, nagparangen ditoy daga ti maikapito nga ‘ari’! Ania daytoy nga imperio? Agnanayon kadi ti panagturayna? No saan, kasano nga agpatingga? Ibatad dayta kadatayo ti Biblia.
Mapagtalkan a Salaysay
Nangrugi ti maikapito a turay idi bimmileg ti England iti makin-amianan a laud a paset ti Imperio ti Roma. Idi dekada ti 1760, daytoy nga isla a nasion ket nagbalin a mannakabalin nga Imperio ti Britania. Nagtultuloy a bimmaknang ken bimmileg ti Britania ket idi maika-19 a siglo, daytan ti kabaknangan ken kabilgan a nasion ditoy daga. “Ti Imperio ti Britania,” kuna ti maysa a reperensia, “ti kadakkelan pay la a turay a naimatangan ti lubong.” Dayta ket “addaan iti 372 milion nga umili ken sinaklawna ti nasurok a 2.8 bilion nga ektaria.”
Ngem gapu iti umuna a sangalubongan a gubat (1914-1918), natignay ti Britania a sumrek iti naisangsangayan a relasion iti Estados Unidos a dati a sakupna. Ania ti resultana? Impalubos ti Imperio ti Britania a mabuangay ti aliansa nga Anglo-America, ti nagkappon a dua nga Ingles ti lenguahena a kabilgan a turay iti lubong nga adda pay la agingga ita.—Kitaem ti kahon a “Naisangsangayan nga Aliansa.”
Ti padto ti Apocalipsis 17:10 ket maitunos iti sabali pay a padto a mabasa iti libro a Daniel. Insurat ni Daniel ti maipapan iti “nagdakkelan a ladawan” nga impasirmata ti Dios ken Nabucodonosor nga ari ti Babilonia. (Daniel 2:28, 31-43) Impalgak ni Daniel iti ari a dagiti paset ti bagi ti ladawan irepresentarda ti agsasaganad a napolitikaan nga imperio a nangrugi iti Babilonia, ti kabilgan idi a turay iti lubong. (Nalpasen a nagturay ti Egipto ken Asiria.) Pasingkedan itan ti historia dagiti sumaganad:
Ti ulo a balitok irepresentarna ti Imperio ti Babilonia.
Ti barukong ken dagiti takiag a pirak iladawanda ti Medo-Persia.
Ti tian ken dagiti luppo a gambang ipatuldoda ti nagkauna a Grecia.
Dagiti gurong a landok isimboloda ti Imperio ti Roma.
Dagiti saka, a naglaok a landok ken pila, ket tumukoy iti di natunos a kasasaad ti politika ken kagimongan bayat ti kaadda ti Anglo-America a kabilgan a turay iti lubong.
Sigun iti Apocalipsis 17:10, “masapul nga agtalinaed iti bassit a kanito” ti maikapito a kabilgan a turay iti lubong. Kasano kapaut dayta? Kasanonto a mapukaw ditoy lubong? Ken ania ti mapasamak kalpasanna? Adu ti ipalgak ni Daniel maipapan kadagita a saludsod.
Namnama a Mapagtalkam
Kalpasan a dineskribirna ti nadakamat a ladawan, insurat ni Daniel: “Maysa a bato natikap [manipud iti bantay] saan a babaen kadagiti ima, ket kinabilna ti ladawan kadagiti sakana a landok ken sinukog a pila ket rinumekna ida.” (Daniel 2:34) Ania ti kayulogan dayta a nakaskasdaaw a sirmata?
Intuloy ni Daniel: “Iti kaaldawan dagidiay [maudi] nga ar-ari mangipasdekto ti Dios ti langit iti maysa a pagarian a saanto a pulos madadael. Ket ti met laeng pagarian saanto a mayawat iti aniaman a sabali nga ili. Rumekennanto ken pagpatinggaenna amin dagitoy a pagarian [ditoy daga], ket dayta agtalinaedto agingga kadagiti tiempo a di nakedngan.” * (Daniel 2:44, 45) Usigem dagitoy a napateg a punto:
1. Ti naballigi a Pagarian, nga irepresentar ti dakkel a bato ket ‘impasdek’ a mismo ti Dios, saan a babaen “kadagiti ima” ti tattao. Gapuna, maitutop a maawagan dayta iti Pagarian ti Dios.
2. Ti Pagarian ti Dios “rumekennanto” amin a turay ti tao, agraman ti maikapito a kabilgan a turay iti lubong. Apay? Dida ngamin kayat nga ilusulos ti turayda ken makilabandanto iti Dios iti maudi a dakkel a gubat iti simboliko a disso a maawagan Har–Magedon, wenno Armagedon. Ibatad ti Biblia a mairaman iti daytoy a gubat dagiti “ar-ari iti intero a mapagnaedan a daga.”—Apocalipsis 16:13, 14, 16.
3. Saan a kas kadagiti apagbiit a gobierno ti tao, agraman ti pito a kabilgan a turay iti lubong, ti Pagarian ti Dios “saanto a pulos madadael.” Daytanto met ti mangituray iti intero a daga.—Daniel 2:35, 44.
Ti ultimo a pannakadadael dagiti bumusbusor iti Dios ket naisangsangayanto a kaitungpalan ti padto iti Genesis 3:15, a nadakamat iti umuna nga artikulo iti daytoy a serye. Ni Jesu-Kristo a Bin-i ti babai rumekennanto ti simboliko a serpiente a ni Satanas ken ti bin-ina. (Galacia 3:16) Karaman iti bin-i ni Satanas ti amin a tattao a mangan-annurot iti dakes nga ar-aramidna ken mangitantandudo iti panangituray ti tao iti bagina, a maikontra iti turay ti Dios ken ni Kristo.—Salmo 2:7-12.
Tumaud ngarud ti nakapatpateg a saludsod: Kaanonto dayta nga ultimo a pannakadadael? Wen, kaano nga ikisap ti “bato”—ti Pagarian ti Dios—ti amin a turay ti tao? Ti Biblia sungbatanna dayta a saludsod babaen ti “pagilasinan” a mangtukoy iti maudi nga al-aldaw.—Mateo 24:3.
Ammuem “ti Pagilasinan”!
Ti pagilasinan iti panungpalan ramanenna ti sangalubongan a gubat, “dadakkel a ginggined,” “dagiti angol,” ken dagiti nakaro a “kinakirang ti taraon.” (Lucas 21:10, 11; Mateo 24:7, 8; Marcos 13:8) Karaman met kadagiti pagilasinan “kadagiti maudi nga aldaw” ti nakadakdakes kasasaad ti kagimongan iti moral ken espiritual. (2 Timoteo 3:1-5) Mapaspasamak kadin “amin dagitoy a banag”? (Mateo 24:8) Wen—nga uray la kabutengen dagiti tattao ti masanguanan. Kuna ti diario a The Globe and Mail: “Ti dadduma kadagiti mararaem unay a tattao iti tay-ak ti siensia ken kagimongan ket mangipapaay iti nakaam-amak a prediksion maipapan iti panagpatingga ti sangatauan.”
Ngem iti maysa a nakapatpateg nga aspeto, dagita a prediksion ket di umiso—saan nga agpatingga ti mismo a sangatauan. Kinapudnona, ti ibaballaet ti Pagarian ti Dios ti manggarantia iti dayta! Idi imbaga ni Jesu-Kristo ti pagilasinan ti panungpalan, kinunana: “Daytoy naimbag a damag ti pagarian maikaskasabanto iti intero a mapagnaedan a daga maipaay a pangsaksi kadagiti amin a nasion; ket iti kasta umayton ti panungpalan.” (Mateo 24:14) Kasano a matungtungpal daytoy a padto?
Iti nasurok a 230 a pagilian, iwarwaragawag dagiti Saksi ni Jehova ti Pagarian ti Dios. Kinapudnona, ti paulo ti kangrunaan a magasinda ket Ti Pagwanawanan Mangibumbunannag iti Pagarian ni Jehova. Jehova ti personal a nagan ti Dios. (Salmo 83:18) Ti programa dagiti Saksi a panangisuro iti Biblia ti tumultulong iti adu a tattao ken pamilia tapno iwaksida ti makadangran nga estilo ti panagbiagda ket annurotenda ti nadalus ken natalna a kondukta a maitunos kadagiti pagalagadan ti Dios. (1 Corinto 6:9-11) Kas resulta, minilion a tattao iti intero a lubong ti agtalek a salaknibanto ida ti Dios inton bumallaeten ti Pagarian iti ar-aramid ti sangatauan.
Wen, makitadanto a mismo ti kaitungpalan ti insuro ni Kristo a pagtuladan a kararag, a maawagan no dadduma iti Kararag ti Apo. Kastoy ti paset dayta: “Umay koma ti pagariam. Maaramid koma ti pagayatam, kas sadi langit, kasta met iti daga.” (Mateo 6:10) Napanunotmo kadin no kasano ti biag ditoy daga inton amin a tattao ket mangay-ayat ken agtultulnogen iti Dios? Makatulong kenka dagiti sumaganad a teksto ti Biblia tapno maawatam no apay a maitutop ti termino a “naimbag a damag.”
Inton Maaramiden ti Pagayatan ti Dios Ditoy Daga . . .
● Agrairan ti pudno a talna, saan la a kaawan ti gubat. “Ni Jehova . . . pagsardengenna dagiti gubat agingga iti ungto ti daga. Rungrungduenna ti bai ket putedputedenna ti pika; dagiti kareson ipuorna iti apuy.” (Salmo 46:8, 9) “Dagidiay naemma tagikuaendanto ti daga, ket pudno a maragsakandanto iti napalalo iti kinaruay ti talna.”—Salmo 37:11.
● Amin ket maaddaanen iti naruay a taraon. “Maaddanto ti naruay a bukbukel iti daga; iti tapaw dagiti bantay addanto ti panaglaplapusanan.”—Salmo 72:16.
● Amin ket maaddaanen iti perpekto a salun-at. “Awanto ti agtataeng nga agkuna: ‘Masakitak.’”—Isaias 33:24.
● Amin ket maaddaanen iti komportable a pagtaengan. “Pudno unay a mangbangondanto iti balbalay ket agnaedda; ket pudno unay nga agmuladanto kadagiti kaubasan ket kanenda ti bungada. Saandanto a mangbangon ket sabali ti agnaed; saandanto nga agmula ket sabali ti mangan.”—Isaias 65:21, 22.
● Awanen ti amin a kita ti panagsagaba. “Ti tolda ti Dios adda iti sangatauan, . . . ket punasennanto ti amin a lua kadagiti matada, ket awanton ni patay, awanto metten ti panagleddaang wenno panagsangit wenno ut-ot. Ti immuna a bambanag naglabasdan.”—Apocalipsis 21:3, 4.
Magustuam kadi dagita a kari? No wen, paregtaendaka dagiti Saksi ni Jehova a sukimatem a naimbag ti Biblia. No aramidem dayta, sigurado nga ad-adunto pay ti makitam nga ebidensia a dandanin agpatingga ti naulpit a panangituray ti tao iti padana a tao. Mapaneknekamto met a naan-anay a mapagtalkam ti Biblia ken talaga nga impaltiing ti Dios.—2 Timoteo 3:16. *
[Dagiti Footnote]
^ par. 4 Gapu ta ari ti kadawyan a nagturay kadagiti imperio a nadakamat iti Biblia, masansan a dagiti imperio a mismo ket madakamat kas “ar-ari,” “pagarian,” wenno agpadpada.—Daniel 8:20-22.
^ par. 18 Tapno maammuam ti ad-adu pay maipapan iti nailangitan a Pagarian ti Dios, kitaem ti kapitulo 8 ken 9 iti libro nga Ania a Talaga ti Isursuro ti Biblia? nga impablaak dagiti Saksi ni Jehova.
^ par. 35 Tapno maammuam ti ad-adu pay maipapan iti Biblia, kontakem laeng dagiti kalugaram a Saksi ni Jehova, agsuratka iti maitutop nga adres iti panid 5, wenno lukatam ti Web site a www.watchtower.org.
[Kahon/Ladawan iti panid 17]
NAISANGSANGAYAN NGA ALIANSA
Idi Hulio 2010, da Primero Ministro David Cameron iti United Kingdom ken Presidente Barack Obama iti United States ket nakikomperensia iti media. Kastoy ti kinompirma ni Obama: “Saantayo a mauma a mangibaga. Talaga a naisangsangayan ti relasion ti United States ken ti United Kingdom. Maymaysa ti nagtaudantayo. Agpada dagiti ipatpategtayo a prinsipio. . . . Kangrunaan ti amin, tumibtibker ti aliansatayo ta agpadpada a pagsayaatantayo ti itantandudo dayta. . . . No agtinnulong ti United States ken ti United Kingdom, nataltalged ken narangrang-ay dagiti umilitayo—ken dagiti umili iti intero a lubong. Iti ababa a pannao, awanen ti nasingsinged a kaaliado ken nabilbileg a kadua ti United States no di ti Great Britain.”
[Diagrama iti panid 16]
(Para iti aktual a pannakaurnosna, kitaem ti publikasion)
Babilonia
Medo-Persia
Grecia
Roma
Britania ken Estados Unidos
[Ladawan iti panid 18]
Ikarkari ti Biblia nga agrairanto ti pudno a talna iti sidong ti panagturay ti Pagarian ti Dios
[Gubuayan ti Ladawan iti panid 15]
Time line: Kitikit iti pader iti Egipto ken ulo ni Nero: Naretrato iti pammalubos ti British Museum; Kitikit iti pader iti Persia: Musée du Louvre, Paris


text:
Panagipatarus
Ti panagipatarus ket isu ti komunikasion iti kaibuksilan ti testo iti pagsasao a taudan ti pagsasao babaen ti maysa a kapada ti testo ti pagsasao a puntaan.[1] Bayat a ti panagbarubasa ket saan a madudua a nasapsap ngem ti panagsurat, ti panangipatarus ket nangrugi laeng kalapsan ti panagparang ti naisurat a literatura; adda dagiti bassit a pannakaipatarus iti Sumerio nga Epiko ni Gilgamesh (ca. 2000 BCE) kadagiti pagsasao ti Abagatan a laud nga Asia idi maikadua a milenio BCE.[2]
Dagiti nota[urnosen | urnosen ti taudan]
- ^ Ti Oxford Kakuyog ti Pagsasao nga Inggles, Namit Bhatia, ed., 1992, pp. 1,051–54.
- ^ J.M. Cohen, "Panagipatarus", Ensiklopedia Amerikana, 1986, vol. 27, p. 12.
Dagiti nagibasaran[urnosen | urnosen ti taudan]
- Balcerzan, Edward, ed., Pisarze polscy o sztuce przekładu, 1440-1974: Antologia (Polako a mamannnurat iti Arte ti Patarus, 1440-1974: maysa nga Antolohia), Poznań, Wydawnictwo Poznańskie, 1977.
- Bassnett, Susan (1990). Dagiti panagadal ti panagipatarus. London & New York: Routledge. ISBN 0-415-06528-3.
Dagiti silo ti ruar[urnosen | urnosen ti taudan]
Midia a mainaig iti Panagipatarus iti Wikimedia Commons
- Kitaen ti Panagipatarus iti Proyekto ti Nawaya a Direktorio (Ingles)


text:
Wikipedia:Apay nga agaramid ti pakabilangan?
Ditoy Ilokano Wikipedia, saanmo a nasken ti sumrek tapno makaurnoska. Nawaya daytoy nga ensiklopedia a kaaduan ti sinoman ti maka-urnos wenno agaramid kadagiti artikulo. Ngem siaammo a dagiti nagtaudan dagiti inurnos ket kanayon a maipakpakita iti publiko. Para kadagiti saan a nai-rehistro nga inurnos, ti kayatna a makuna daytoy ket ti pannaka-ilista ti inusar a banag a panagurnos (a kas iti kumpiuter), daytoy a banag ket ti numero ti IP nga adres (IP address). Ti panagpartuat iti pakabilangam (account) ditoy Wikipedia, ti IP nga adres ket agtalinaed a mailemmeng - ti laeng naganmo nga agar-aramat a napilim ti maiparang iti publiko, mangsalaknib kenka pay kadagiti panagsurot ti panagi-yuged ken makaited pay kenka kadagiti sabsabali a pagimbagan.
Pakabuklan dagiti pagimbagan[urnosen ti taudan]
Saanka a nasken nga agrehistro tapno makaiparawadka, ngem ti panangala ti pakabilangam ket mangipalubos kenka kadagitoy:
- Makapilika ti kayatmo a nagan nga agar-aramat, kalpasan daytoy mabalinmonton nga ipindut ditoy ken agpartuatka ti bukodmo a panid ti agar-aramat. Mabalinmonton ti makitinnulong, makibingay kadagiti pakaammo a maipanggep kaniam, wenno agsanay nga agurnos ken agipablaak. Idiay panidmo nga agar-aramat, mabalinmo a mangkita ti listaan dagiti amin a kontribusionmo ken mabalinmo nga usaren ti listaan ti bambantayam tapno masiputmo dagiti pannakabalbaliw kadagiti panid a kakaykayatam.
- Mabalinka pay ti agpili nga agipatulod wenno umawat kadagiti esurat kadagiti sabsabali nga agar-aramat.
- Mabalinka nga agikarga kadagiti papeles idiay commons, naganan manen dagiti panid.
- Mabalinka nga agurnos kadagiti nasalakniban-bassit a pampanid. Dagiti agar-aramat ti IP ket saanda a mapalubosan nga agurnos kadagitoy a nasalakniban a panid, ngem dagiti automatiko a napasingkedan nga agar-aramat ket mabalinda (ken kadawyan nga agbalin a automatiko a napasingkedan nga agar-aramat kalpasan ti uppat nga aldaw)
- Mabalinka nga agusar ti naipagtitipon a panagserrek tapno makaurnoska kadagiti sabsabali a proyekto ti Wikimedia.
- Mabalinka nga agusar kadagiti nadumaduma a kakaykayatam (a mairaman ti pirma) ti tungtungam tapno mabaliwan ti langa ken panagkukua iti Wikipedia.
- Makaurnoskanto a saan a maiparang ti IP a pagtaengam, malaksid kadagiti agar-ramat nga adda dagiti karbenganda nga "Checkuser' ngem isuda ket saanda a makaited kadagitoy iti publiko.
- Mabalinka pay ti agusar kadagiti nasaysayaat a ramramit ti panagurnos.
- Mabalinka pay ti agkiddaw wenno mainominado a kas maysa nga administrador.


text:
Bagio (panangilawlawag)
Ti bagio a balikas iti pagsasao nga Ilokano ket sapasap nga inus-usar para kadagiti amin a kita ti bagio. Daytoy a panid ket naaramid tapno maipalawag ken mapakabaelan ti agaramid kadagiti sabsabali nga artikulo a maipanggep ti bagio ken isu ngarud a ti bagio ket mabalin a dumakamat kadagiti sumaganad:
Ballag: Adu kadagitoy ket literal a naipatarus gaputa awan ti kapadpadadda a balikas iti Ilokano.
- Bagio - sapasap a panag-usar ti balikas (Ingles: storm)
- Bagio ti niebe - bagio a maipapan ti niebe (Ingles: snowstorm)
- Bagio ti gurruod - bagio a maipapan ti gurruod (Ingles: thunderstorm)
- Bagio ti tapok - bagio a maipapan ti tapok (Ingles: dust storm)


text:
Panagpapada ti Sangalubongan nga Oras
Ti Panagpapada ti Sangalubongan nga Oras (Ingles: Coordinated Universal Time (UTC)) ket isu ti kangrunaan a pagalagadan ti oras nga inususar ti lubong a panagurnos kadagit pagorasan ken oras. Maysa daytoy kadagiti sabsabali ken asideg a maikabagian a simmaruno iti Greenwich Mean Time. Dagiti server ti komputer, online a serbisio ken dadduma pay a bagbagi nga agtaltalek iti maysa a naawatan a sangalubongan nga oras ket agus-usarda ti UTC para iti daytoy a panggep. No bassit laeng ti kinaapag-isu ti masapul, dagiti kliete ket makaala da ti agdama nga UTC nga oras kadagiti adu nga opisial nga UTC internet server. No ti kinaapag-isu ket masapul a para iti sub-microsecond, dagiti kliente ket makaala da ti oras manipud kadagiti senial ti satelite. Dagiti Sona ti oras iti lawlaw ti lubong ket naibaga iti positibi wenno negatibo a supli manipud ti UTC, a kasla iti daytoy a listaan.
Ti Panagpapada ti Sangalubongan nga Oras ket naibatay iti Internasional nga Atomiko nga Oras (Inggles:ternational Atomic Time (TAI)), maysa a pagalgadan ti oras a naikarkulo nga inusar ti nadagsenan a promedio iti senial a nanipud kadagiti atomiko a pagorasan a mabirukan iti 70 a nailiana laboratorio a lawlaw ti lubong.[1]Ti laeng paggiddiatan dagitoy dua ket ti UTC ket kadawyan a maipagisu babaen ti panagnayon ti maysa a tupuak a segundo tapno makaipadpada iti UTC1 iti maysa a segundo, a naipalpalawagan babaen ti Panagpalpalikmut ti Daga. Iti sumaruno a 50 a tawen agnggana ken mairaman ti 2011, addan ti dagup a 34 a tupuak a segundo ti nainayon: maysa a maika-35 a tupuak a tawen ket maisagsagana a mainayon intono 30 Hunio 2010.[2]
Ti UTC a pagalagadan ket opisial a pagalagadan idi 1961 babaen ti Radio Internasional ti Tinong a Panagkonsulta, kalpasan a rinugian babaen ti dadduma a nailian a laboratorio ti pagorasan. Daytoy a sistema ket naipagisu iti dadduma a panawen kadagiti sumaganad a taw-tawen, aginggana idi naampon ti tupuak a segundo idi 1972 tapno malakaan dagiti sumaruno a panagpaisu.
Dagiti nagibasaran[urnosen | urnosen ti taudan]
- ^ International Bureau of Weights and Measures 2011.
- ^ "Bulletin C 43". IERS. Naala idi 2012-01-12.


text:
Los Angeles
Ti Los Angeles (i/lɒs ˈændʒələs/ loss-AN-jə-ləs; Espaniol: [los ˈaŋxeles]), nga addaan ti populasion ti 2010 a Senso ti Estados Unidos iti 3,792,621, ket isu ti kapusekan ti populasion a siudad ti estado iti California, ken isu ti maikadua ti kaaduan ti populasion idiay Estados Unidos, kalpasan ti Siudad ti New York.[5] Adaan daytoy ti kalawa a 468.67 kuadrado milia (1,213.8 km2), ken mabirukan idiay Akin-abagatan a California. Kadawyan a namammuan babaen ti pangyababaan a L.A., daytoy a siudad ket isu ti kangrunaan a pakakitaan iti kadakkelan a Los Angeles-Long Beach-Santa Ana metropolitano estadiska a kalawa, a naglaon kadagiti 12,828,837 a tattao manipud idi 2010, ken maysa kadagiti kaaduan ti populasion a metropolitano a lugar iti lubong[6]ken ti maikadua a kadakkelan a siudad idiay Estados Unidos.[7] Ti Los Angeles ket naamammuan pay a ti tugaw iti Probinsia ti Los Angeles, ti kaaduan ti populasion ken maysa a kaaduan kadagiti nadumaduma nga etniko a probinsia iti Estados Unidos[8] idiay Estados Unidos, nga ti intero a Los Angeles a lugar ket mabigbigan a kaaduan ti nadumaduma kadagiti kadakkelan a siudad iti pagilian ti Estados Unidos.[9] Dagiti agtaeng iti daytoy a siudad ket matawtawagan nga "Anghelenos".[10]
Ti Los Angeles ket napundar idi Septiembre 4, 1781, babaen ti Kastila a gobernador a ni Felipe de Neve.[11] Daytoy ket nagbalin a paset ti Mehiko idi 1821 kalpasan ti Mehikano a Gubat ti Wayawaya.[12] Idi 1848, idi patingga ti Mehikano–Amerikano a Gubat, ti Los Angeles ken dagiti amin a paset ti California ket ginatang a kas paset ti Tulag ti Guadalupe Hidalgo, isu a daytoy ket nagbalinen a paset ti Estados Unidos.[13] Ti Los Angeles idi ket di nainkorporado a kas maysa a munisipalidad idi Abril 4, 1850, lima a bulan sakbay a ti California ket nakagun-od ti pannaka-estado.[14]
Nabirngasan a kas ti Siudad dagiti Anghel, ti Los Angeles ket maysa a mangiyun-una a sentro ti lubong iti negosio, internasional a panagtagilako, panagliwliwa, kultura, midia, moda, siensia, ay-ayam, teknolohia, ken edukasion, ken nairanggo idi a maikanem a Pagsurotan ti Sangalubongan a Siudad ken maika-13 iti Pagsurotan ti Bileg ti Siudad. Ti siudad ket pangibalbalayan kadagiti naindayegan a patakder a sumaksakup kadagiti nadumaduma a kita ti propesional ken kultural a pagobraan ken maysa kadagiti kadakkelan a makina ti ekonomia idiay Estados Unidos. Ti naitiptipon nga estadistikal a lugar (CSA) ti Los Angeles ket addaan ti dagup a metropolitano a produkto (GMP) iti $831 bilion (manipud idi 2008), a makaaramid daytoy ti maikatlo a kadakkelan iti lubong, kalpasan ti Kalatakan a Tokyo ken ti metropolitano a luglugar ti New York.[15] A kas ti pangibalbalayan a kuartel ti Hollywood, daytoy ket mangiyuna ti lubong kadagiti panagpartuat kadagiti pataud ti telebisio, video nga ay-ayam, ken nairekord a musika; daytoy ket maysa pay kadagiti mangiyuna iti panapataud kadagiti pelikula.[16] Iti pay maipatinayon, ti Los Angeles ket nagsangaili pay kadagiti Ay-ayam ti Kalgaw nga Olimpiada idi 1932 ken idi 1984.
Dagiti nagibasaran[urnosen | urnosen ti taudan]
- ^ Stafford, Leon (7 Enero 2010). "Ti Atlanta ket agobobra kadagiti panaglakoda: Ti opisina ti ehekutibo ti Konbension ket agususar kadagiti kasisigud a panaglako ti siudad". Ti Atlanta a Warnakan – Batay-linteg. p. 1. Naala idi 1 Oktubre 2011.
- ^ Smith, Jack (12 Oktubre 1989). "Ti maysa a Teflon Metropolis nga Awan dagiti Parbo a Nagan Stick". Los Angeles Times. p. 1. Naala idi 1 Oktubre 2011.
- ^ "'La-La Land,' ti diksionario a panagipalpalawag ti Los Angeles". Los Angeles Times. 25 Marso 2011. Naala idi 29 Septiembre 2011.
- ^ "Gazetteer". Opisina ti Senso ti Estados Unidos. Naala idi 28 Septiembre 2011.
- ^ "Ti Opisina ti Senso ti E.U. ket Nangiparuar ti Datos ti Populasion a Pannakaiwarwaras ken Panagbalbaliw idiay E.U. a Naibatay ti Panagusig iti 2010 a Nagbanagan ti Senso". Opisina ti Senso E.U. 24 Marso 2010. Naala idi Septiembre 28, 2011.
- ^ "Dagiti Populasion ti Siudad – Populasion ti Siudad iti Lubong, Dagiti Kadakkelan a Siudad iti Lubong". Worldatlas.com. Naala idi 28 Septiembre 2011.
- ^ "Kasaad ti Populasion ken Panagtaeng ti Balbalay: 2010 – Estados Unidos – Metropolitano nga Estadistika ti kalawa". Opisina ti Senso ti E.U. Naala idi 28 Septiembre 2011.
- ^ Les Christie (9 Agosto 2007). "Ti kaaduan kadagiti nadumaduma nga etniko a probinsia idiay Estados Unidos". CNN. Naala idi 28 Septiembre 2011.
- ^ "Dagiti Sangapulo a kaaduan ti Nadumaduama a Siudad idiay Amerika". cnbc.com. Naala idi 28 Septiembre 2011.
- ^ "Angeleno". Ti Nawaya a Diksionario. Naala idi 28 Septiembre 2011.
- ^ Barrows, H.D. (1899). "Felepe de Neve". Naipakasaritaan a Kagimongan ti Maminpat nga Akin abagatan. 4. p. 151ff. Naala idi Septiembre 28, 2011.
- ^ Estrada, William D. (Abril 15, 2008). Ti Paza ti Los Angeles: sagrado ken naisuppiatan a lugar. Unibersidad ti Texas a Pagmalditan. p. 43. ISBN 978-0-292-71755-8. Naala idi Septiembre 28, 2011.
- ^ Spencer, Jesse Ames (1866). Pakasaritaan ti Estados Unidos: Manippud kadagiti kasapaan a paset ti panawen aginggana ti administrasion ni James Buchanan. Johnson, Fry and company. p. 453. Naala idi Septiembre 28, 2011.
- ^ "Dagiti Siudad ti Kaunegan ti Kondado ti Los Angeles" (PDF). Kondado ti Los Angeles. Naala idi Septiembre 28, 2011.
- ^ "Dagiti 150 a kabaknangan a siudad iti lubong babaen ti GDP idi 2005". citymayors.com. Marso 11, 2007. Naala idi Oktubre 20, 2011. Ti listaan ket napaay a nangiraman ti Taipei.
- ^ "Ti Nigeria ket linabsanna ti Hollywood a kas ti maikadua a kadakkelan nga agpatpataud ti pelikula – UN". Copyright © United Nations 2012. 2009-05-05. Naala idi 2012-09-04.
Dagiti silpo ti ruar[urnosen | urnosen ti taudan]
Midia a mainaig iti Los Angeles iti Wikimedia Commons


text:
Honshu
Ti Honshu (本州 Honshū?, literal a ti "Kangrunaan a Probinsia") ([hoɴɕuː] ( denggen)) ket isu ti kadakkelan nga isla iti Hapón. Ti kangrunaan nga isla iti daytoy a pagilian, daytoy ket adda idiay abagtan ti Hokkaido a ballasiw ti Nailet a Baybay ti Tsugaru, amianan iti Shikoku a ballasiw ti Kinauneg a Baybay, ken amianan a daya iti Kyushu a ballasiw ti Nailet a Baybay ti Kanmon. Isu daytoy ti maikapito a kadakkelan nga isla iti lubong, ken ti maikadua kaaduan ti populasion kalpasan ti Haba idiay Indonesia.
Addaan daytoy ti populasion iti 103 a riwriw idi 2005, (98,352,000 manipud idi 1990; idi 1975 ket 89,101,702), a kaaduan kadagiti magun-od a tanap, a naipangpangruna ti tanap ti Kantō nga adda 25% ti agtaeng iti dagup ti populasion iti [Kalatakan a Tokyo a Lugar]], a mairaman dagiti siudad ti Tokyo kenYokohama, Kawasaki, Saitama ken Chiba. Kaaduan ti industria iti daytoy a pagilian ket maburikan iti igid ti barikes a maigay-at manipud ti Tokyo ti igid ti abagatan a pantar dagiti siudad ti Honshu, a mairaman ti Kyoto, Osaka, Nagoya, Kobe, ken Hiroshima, a kas paet iti Taiheiyo a Barikes.
Ti ekonomia tiigid ti amianan a laud a pantar babaen ti Baybay iti Hapón ket kaaduan a panagkalap ken agrikultura;[1] Ti Niigata ket naipaammoan a kas maysa a nangruna nga agpadpataud iti bagas. Dagiti tanap ti Kantō ken Nōbi ket agpadpataudda ti bagas ken natnateng. Ti Yamanashi ket maysa a kangrunaan a lugar a pagtalonan kadagiti prutas, ken ti Aomori ket nalatak para kadagiti prutasna a mansanas.
Dagiti nailatakan a naipakasaritaan a sentro ket mairaman ti Kyoto, Nara, ken Kamakura.
Dagiti linaon
Heograpia[urnosen | urnosen ti taudan]
Daytoy nga isla ket aganay a 1,300 kilometro (810 mi) i kaatiddog ken sumakop manipud ti 50 iti 230 km (31 iti 143 mi)a kalawa, ken ti dagup a kalawana ket 227,962.59 km2 (88,016.85 sq mi), 60% iti dagup ti Hapon. Dakdakkel daytoy ngem ti Gran Británia, ken dakdakkel bassit ngen tiAmerikano nga estado iti Minnesota. Daytoy a lugar ket naipadpadakkel babaen ti reklamasion ti daga ken ti panagpangato ti pantar iti amianan, ngem ti sangalubongan a panagpangato ti pantar ti baybay ket nagpabassit ti banagna daytoy. Ti Honshu ket addaan ti aplaya iti 5,450 kilometro (3,386 mi).
Gapu ta banbantay ken bulkaniko, ti Honshu ket addaan ti kanayon a gingined(tiNalatak a Kantō a gingined ket napisa a nakadadaek iti Tokyo idi Septiembre 1923, ken ti gingined iti Marso 2011 ket inyalisna ti sibubukel nga isla babaen ti 2.4 m (7.9 ft)[2] a daytoy ket nagpataud ti didigra a sunami); ti kangatuan nga ungto ket ti aktiboa bulkan a Bantay Fuji iti 3,776 m (12,388 ft), a mangipabalin daytoy ti maika-7 a kangatuan nga isla. Adu pay dagiti karayan, a mairaman ti Karayan Shinano, ti kaatiddogan iti Hapón. Ti klima ket temperado, ngem adda dagiti adu a paggiddiatan ti nagbaetan ti dumaya wenno akin-abagatan (Pasipiko wenno pantar ti Kinauneg a Baybay) a bakrang, ken ti lumaud wenno akin-amianan (pantar ti Baybay iti Hapón) a bakrang. Ti kabanbantayan ket gumay-at iti igid ti kaatiddog iti Honshu manipud ti rugi aginggan ti patingga. Ken mainayon pay ti Bantay Fuji, ti Hapón nga Alpes ket dagiti langa pay ti Honshu.
Ti Honshu ket naikapet kadagiti isla iti Hokkaido, Kyushu ken Shikoku babaen dagiti tunel wenno rangtay. Dagiti tallo a baro a rangtay a sistema ket naipatakder ti ballasiw kadagiti isla iti Kinauneg a Baybay a nagbaetan ti Honshu ken Shikoku (Rangtay Akashi Kaikyō ken ti Rangtay Ōnaruto; Rangtay Shin-Onomichi, Rangtay Innoshima, Rangtay Ikuchi, Rangtay Tatara, Rangtay Ōmishima, Rangtay Hakata-Ōshima, ken ti Rangtay Kurushima-Kaikyo; Rangtay Shimotsui-Seto, Rangtay Hitsuishijima, Rangtay Iwakurojima, Rangtay Yoshima, Rangtay Kita Bisan-Setoe, ken ti Rangtay Minami Bisan-Seto), ken ti Tunel Seikan ket mangikapet ti Honshu iti Hokkaido.
Dagiti rehion ken prepektura[urnosen | urnosen ti taudan]
Ti isla ket nominal a naibingbingay iti lima a rehion ken buklen dagiti 34 a prepektura, a mairaman ti metropolitano a Tokyo. Dagiti rehion ket ti Chūgoku (lumaud), Kansai (akin-abagatan, daya iti Chūgoku), Chūbu (tengnga), Kantō (dumaya), ken Tōhoku (akin-amianan). Adda dagiti babassit nga isla a mairaman kagitoy a prepektura, dagit naisangayan ket ti Is-isla ti Ogasawara, Isla ti Sado , Izu Oshima, ken Isla ti Awaji.
Dagiti prepektura:
- Tōhoku — Prepektura ti Aomori, Prepektura ti Iwate, Prepektura ti Miyagi, Prepektura ti Akita, Prepektura ti Yamagata, Prepektura ti Fukushima.
- Kantō — Prepektura ti Ibaraki, Prepektura ti Tochigi, Prepektura ti Gunma, Prepektura ti Saitama, Prepektura ti Chiba, Tokyo, Prepektura ti Kanagawa.
- Chūbu — Prepektura ti Niigata, Prepektura ti Toyama, Prepektura ti Ishikawa, Prepektura ti Fukui, Prepektura ti Yamanashi, Prepektura ti Nagano, Prepektura ti Gifu, Prepektura ti Shizuoka, Prepektura ti Aichi.
- Rehion ti Kansai — Prepektura ti Mie, Prepektura ti Shiga, Prepektura ti Kyoto, Prepektura ti Osaka, Prepektura ti Hyōgo, Prepektura ti Nara, Prepektura ti Wakayama.
- Rehion ti Chūgoku — Prepektura ti Tottori, Prepektura ti Shimane, Prepektura ti Okayama, Prepektura ti Hiroshima, Prepektura ti Yamaguchi.
Dagiti patingga nga ungto[urnosen | urnosen ti taudan]
Ti akin-amaianan unay nga ungto idiay Honshu ket ti murdong iti Shimokita a Peninsula idiay Ōma, Aomori. Ti akin-abagatan unay a patingga ket naisanglad idiay Rawis a Kure idiay Kushimoto, Wakayama. Daytoy nga isla ket nabeddengan iti daya babaen ti Todogasaki idiay Miyako, Iwate ken iti laud babaen ti Bishanohana idiay Shimonoseki, Yamaguchi. Sumakop daytoy ti sumurok a walo a grado iti latitud ken 11 a grado iti longitud.
Dagiti nagibasaran[urnosen | urnosen ti taudan]
- ^ Kodansha nga Ensiklopedia iti JHapón
- ^ "Ti Gingined ket inyaliana ti Hapon baben ti dua a metro". Deutsche Welle. Marso 14, 2011. Naala idi Marso 14, 2011.
Kasilpo iti ruar[urnosen | urnosen ti taudan]
Midia a mainaig iti Honshu iti Wikimedia Commons


text:
TI PAGWANAWANAN HUNIO 2015
Ti Siensia Kadi ti Kasukat ti Biblia?
Agkontrada kadi wenno agtintinnulongda?
Ti Maitultulong ti Siensia iti Biagmo
Ania ti argumento ti dadduma a sientista maipapan iti ideya nga awan ti Dios?
Adda Limitasion ti Siensia
Gapu iti maysa a pasamak iti historia ti siensia, insurat ni Sagan: “Uray nalaing ti maysa, agkamali latta.”
Naragsak Uray Nataenganen
Innem a tip manipud iti Biblia a makatulong kenka a makibagay iti daytoy a panagbalbaliw iti biagmo.
Tawid a Dimmanon iti Pito a Henerasion
Inyestoria ni Kevin Williams ti makapainteres a pakasaritaan ti naregta a panagserbi ti pamiliana iti pudno a Dios a ni Jehova.
Siasino ti Antikristo?
Umay pay laeng ngata iti masanguanan, wenno idi pay nga adda?
Sungbat Dagiti Saludsod Maipapan iti Biblia
Kasanom a mapadakkel ti anakmo nga agbalin a responsable?
Dagiti Features a Makita Online
Ti Kadi Biblia ket Libro a Naglaon iti Sirib ti Tao?
Kitaem no ania ti kuna ti Biblia a mismo.


text:
Allen, Amianan a Samar
Ti Allen ket maysa a maika-5 a klase nga ili iti probinsia ti Amianan a Samar iti Filipinas.
Dagiti baranggay[urnosen | urnosen ti taudan]
Ti Allen ket politikal a nabingbingay iti 20 a barbaranggay.[2]
- Alejandro Village (Santiago)
- Bonifacio
- Cabacungan
- Calarayan
- Guin-arawayan
- Jubasan
- Kinabranan Zone I (Pob.)
- Kinaguitman
- Lagundi
- Lipata
- Londres
- Sabang Zone I (Pob.)
- Santa Rita
- Tasvilla
- Frederic
- Imelda
- Lo-oc
- Kinabranan Zone II (Pob.)
- Sabang Zone II (Pob.)
- Victoria
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). 1 Hulio 2013. Naala idi Hulio 6, 2014.
- ^ a b "Probinsia ti Amianan a Samar". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 14 Oktubre 2014.
- ^ a b Pakaammo ti Senso ti Filipinas idi 2015 (Ingles) naala idi 10 Hunio 2016
- ^ "Probinsia ti Amianan a Samar". Datos ti Populasion ti Ili. Dibision ti Panagsukisok ti LWUA. Naala idi 14 Oktubre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (Ingles)
- Turay ti Estadistika ti Filipinas (Ingles)
- Dagiti datos ti populasion ti LWUA (Ingles)
- LGPMS (Ingles)
- COMELEC (Ingles)


text:
Sungbat Dagiti Saludsod Maipapan iti Biblia
Ania ti masakbayan dagiti tattao?
Awan duadua nga agtultuloy a makaaramid dagiti tattao iti panagrang-ay iti siensia. Ngem makapataudda ngata iti maysa a kagimongan dagiti tattao a pudpudno a maseknan iti tunggal maysa? Saan. Managimbubukodan ken naagum ti adu a tattao ita. Nupay kasta, adda nasaysayaat a panggep ti Dios para kadagiti tattao.—Basaem ti 2 Pedro 3:13.
Deskribiren ti Sao ti Dios ti maysa a sangalubongan a kagimongan a sadiay agiinnayatto dagiti tattao. Agbiagdanto a natalged, ken awanto ti mangdangran kadakuada.—Basaem ti Mikias 4:3, 4.
Kasanonto a mapukaw ti kinamanagimbubukodan?
Pinarsua ti Dios ti tao nga awanan iti tendensia nga agbalin a managimbubukodan. Ngem gapu ta pinili ti immuna a tao ti agsukir iti Dios, napukawna ti perpekto a biagna. Natawidtayo ti tendensia nga agbalin a managimbubukodan. Kaskasdi, ti Dios usarennanto ni Jesus a mangisubli iti kinaperpekto kadagiti tattao.—Basaem ti Roma 7:21, 24, 25.
Maitunos iti pagayatan ti Dios, natay ni Jesus kas maysa a sakripisio tapno maikkat ti epekto ti kinasukir ti umuna a tao. (Roma 5:19) Pinagbalin ngarud ni Jesus a posible ti maysa a nakasaysayaat a masanguanan a sadiay awanton ti tendensia dagiti tattao nga agaramid iti dakes.—Basaem ti Salmo 37:9-11.
Ammuem ti Ad-adu Pay
Ania ti Panggep ti Dios Para iti Daga?
Ilawlawag ti Biblia no apay a pinarsua ti Dios ti daga, no kaano nga agpatingga ti panagsagaba, ken no ania ti agur-uray iti masanguanan para iti daga ken dagiti agnaed iti dayta.
Ti Subbot—Kapatgan a Sagut ti Dios
Ania ti subbot? Kasanoka a mabenepisiaran iti daytoy?


text:
Plantilia:Pp
Daytoy ket sapasap a plantilia para iti panagpataud kadagiti banderola ken dagiti ikono ti kandado. Daytoy ket mabalin a mausar iti ania man a rason ti salaknib, ti ania man a tignay ti salaknib, ken ti ania man nga agpang ti salaknib.
Dagiti linaon
Panagusar
{{pp | 1 = rason | small = wen/saan | action = tignay | expiry = panagpaso | date = petsa ti salaknib | user = nagan ti agar-aramat | section = nagan ti paset ti tungtungan a panid | category = no }}
Dagiti parametro
Amin dagiti parametro ket pagpilian.
- 1 - ti rason ti pannakasalaknib ti panid. No maisaad, daytoy ket nasken a maysa kadagit ipateg a nailista iti tabla dagiti rason.
- small - isaad ti "yes", "y", "1", "true", "wen", wenno "w", ti ikono ti kandado ket mapataud imbes a ti banderola ti napno a salaknib.
- action - ti tignay ti salaknib. Nasken a maysa iti "edit" (para iti normal a salaknib), "move" (para iti salaknib ti panangiyalis) wenno "autoreview" (para kadagiti di pay maibanag a panagbaliw)[1]. Ti kasisigud a pateg ket "edit".
- expiry - ti petsa apanagpaso ti salaknib. Daytoy ket mabalin a petsa (para iti temporario a salaknib), wenno maysa kadagiti kuerdas ti "indef", "indefinite", "indefinitely", wenno "infinite" (para iti agnanayon a salaknib). No daytoy ket petsa, daytoy ket nasken nga umiso a maikabil iti maikadua a parametro ti #time parser function.
- date - the protection date. This must be valid input to the second parameter of the parser function ti #time. Daytoy nga argumento ket adda laeng pakabanagan kadagiti rason ti "office" ken "reset" =.
- user - ti nagan ti agar-aramat para iti panagpataud kadagiti silpor. Manipud idi Hulio 2014, daytoy ket pakabanagan laeng no mainaganan ti rason ti "usertalk".
- section - ti nagan ti paset ti nasalakniban a tungtungan a panid nga ayan ti pagtungtungan. Daytoy ket mabalin kadagiti kaaduan ti, ngem saan nga ti amin, dagiti pateg ti reason.
- category - categories are suppressed if this is set to "no", "n", "0", or "false".
Dagiti rason
Ti sumaganad a tabla ket aglaon kadagiti magun-od a rason, ken maipatinayon pay dagiti tignay a pakagun-odanda.
Dagiti pagarigan ti sintaksis
Dagiti ikono ti kandado
Ikono ti kandado para iti panid a nasalakniban gapu ti bandalismo:
{{pp|vandalism|small=yes}}
Ikono ti kandado para iti panid a temporario a nasalakniban gapu kadagiti suppiat ti panagurnos:
{{pp|dispute|small=yes|expiry=25 Disiembre 2016}}
Dagiti banderola
Banderola para iti nasalakniban a panid gapu ti tirtiris a pakabilangan, nga addan iti silpo iti tungtungan a panid:
{{pp|sock|section=Dagiti pakadanagan ti tirtiris a pakabilanagan}}
Banderola para iti panid a temporario a nasalakniban iti pannakaiyalis gapu ti bandalismo ti panangiyalis ti panid:
{{pp|vandalism|action=move|expiry=18 Enero 2017}}
Kitaen pay
- Dagiti baw-ing − no adda, dagiti sabali a nagan daytoy a plantilia a mabalin a mausar
Nota
- ^ Pakaammo:Daytoy a tignay ket agdama a saan a maus-usar iti Ilokano wikipedia


text:
Bakir
Ti bakir wenno kabakiran, ket maysa a lugar nga addaan iti nasamek a kaykayo. Kasla dagiti siudad, daytoy ket segun kadagiti nadumaduma a panangipalpalawag iti kultura, no ania iti maikeddeng a bakir ket adu ti pagdumadumaanna iti kadakkel ken adda dagiti nadumaduma a pannakaidasig segun no kasano ti nakaibuklan ti bakir.[1] Ti bakir ket kadawyan a ti maysa a lugar nga adu ti kayona ngem ti ania man a natayag a nasamek iti mulmula ket mabalin a maipanunotan a bakir, uray dagiti adda iti sirok ti danum a kas dagiti bakir ti kelp, wenno ti saan a mula a kas ti fungi,[2] ken bakteria. Dagiti bakir ti kayo ket abbonganna ti agarup a 9.4 porsiento iti rabaw ti Daga (wenno 30 porsiento iti dagup a kadakkel ti daga), urayno idi ket ad-adu ti inabbonganda (agarup a 50 porsiento iti dagup a kadakkel ti daga). Dagityo ket agannongda a kas dagiti pagtaengan para kadagiti organismo, mangtimbeng ti hidrolohiko a panagayus, ken mangkonserba iti daga, a mangbukel daytoy ti maysa kadagiti kangrunaan nga aspeto iti biospera.
Ti kadawyan a bakir ti kayo ket buklen iti ngato a balawbaw (balawbaw wenno akin-ngato a tuon ti kayo) ken ti sub-boske. Ti sub-boske ket kaaduan pay a nabingbingay kadagiti tuon ti babassit a kayo, tuon ti yerba, ken ti tuon ti lumot ken dagiti mikrobio iti daga. Kadagiti narikut a kabakiran, adda pay ti nasayaat a naipalplaawag nga akin-baba a tuon ti kayo. Dagitibakir ket sentro kadagiti amin a a biag ti tao gaputa dagitoy ket mangited ti maysa nga agdumaduma a sakop dagiti rekurso: agipenpenda iti karbon, makatulonda iti panagtimbeng ti klima ti planeta, sagatendad ti danum ken pasayaatenda dagiti masna a pakadangran a kas dagiti layus. Dagiti bakir ket aglaonda pay iti agarup a 90 porsiento iti naindagaan a biodibersidad iti lubong.[3]
Dagiti nagibasaran[urnosen | urnosen ti taudan]
- ^ Lund, H. Gyde (coord.) 2006. 'Dagiti pannakaipalplawag iti bakir, Panagtarikayo, Panagaramid ti bakir, ken Panagmula iti kayo'. Gainesville, VA: Dagiti Serbisio ti Pakaamo iti Bakir. Magun-od manipud ti: ComcastNet-gyde.
- ^ Stamets, Paul (2005). Mycelium Running. Ten Speed Press. p. 35. ISBN 1-58008-579-2.
- ^ "Reporta iti Sibibiag a Planeta idi 2010". 2010. Naala idi 19 Abril 2011.
Dagiti silpo ti ruar[urnosen | urnosen ti taudan]
Midia a mainaig iti Bakir iti Wikimedia Commons


text:
Situtulok nga Agsaksakripisioda—Iti Russia
IDI 1991, napalalo ti ragsak dagiti Saksi ni Jehova idiay Russia idi opisial a naipalubos ti nabayagen a maiparparit nga aktibidadda. Iti dayta a tiempo, manmano ti nangipagarup nga umadu iti maminsangapulo ti bilang dagiti Saksi sadiay nga agdagup itan iti agarup 170,000! Karaman kadagitoy a nagaget a manangaskasaba iti Pagarian dagiti Saksi manipud iti sabali a pagilian nga immakar iti Russia tapno tumulong iti naespirituan a panagani. (Mat. 9:37, 38) Am-ammuentayo ti dadduma kadakuada.
TIMMULONG DAGITI KAKABSAT A LALLAKI KADAGITI KONGREGASION
Iti tawen a naipalubos ti panangasaba iti Russia, 28 ti tawen ni Matthew a taga-Great Britain. Iti kombension iti dayta a tawen, naitampok iti maysa a palawag nga agkasapulan iti tulong dagiti kongregasion idiay Eastern Europe. Kas pagarigan, dinakamat ti ispiker nga adda kongregasion iti St. Petersburg, Russia, nga awanan iti panglakayen ken maymaysa laeng ti ministerial nga adipen. Ngem ginasut ti iyad-adalan dagiti agibumbunannag! Kinuna ni Matthew: “Kalpasan dayta a palawag, sangkapanunotkon ti Russia, isu nga inkararagko ken Jehova a kayatko ti umakar sadiay.” Nagurnong ni Matthew ken inlakona ti adu a sanikuana ket immakar idiay Russia idi 1992. Ania ti nagbanagan ti inaramidna?
Kinuna ni Matthew: “Narigat nga adalen ti lengguahe dagiti Russian, isu a narigatanak a makisarita kadagiti naespirituan a bambanag.” Narigatan pay nga agsapul iti pagdagusan. “Diak mabilang no namin-ano nga immakarak iti apartment.” Iti laksid dagita a lapped, kinuna ni Matthew: “Ti iyaakarko iti Russia ti kasayaatan pay laeng a desision nga inaramidko.” Inlawlawagna: “Gapu iti panagserbik ditoy, nasursurok ti ad-adda nga agpannuray ken Jehova ken nariknak ti panangiwanwanna iti adu a pamay-an.” Idi agangay, nadutokan ni Matthew a panglakayen ken special pioneer ket agserserbi itan iti sanga nga opisina iti asideg ti St. Petersburg.
Idi 1999, agtawen ni Hiroo iti 25 idi nagturpos iti Ministerial Training School idiay Japan, ket pinaregta ti maysa kadagiti instruktorna nga agserbi iti sabali a pagilian. Nangngeg ni Hiroo a dakkel ti panagkasapulan idiay Russia isu a nagsursuro iti Russian. Adda pay inaramidna a panagsagana. “Napanak idiay Russia iti innem a bulan,” kinunana. “Gapu ta nakalamlam-ek sadiay, napanak iti Nobiembre tapno maammuak no maibturak ti lam-ek.” Idi naibturanna ti kalam-ekna, nagsubli idiay Japan ket pinasimplena ti biagna tapno makaurnong ken adda usarenna nga agsubli idiay Russia tapno agnaeden sadiay.
Ita, 12 a tawenen nga agnanaed ni Hiroo idiay Russia ken nakapagserbin iti adu a kongregasion. Adda dagiti gundaway nga isu laeng ti panglakayen iti kongregasion nga addaan iti nasurok a 100 nga agibumbunannag. Iti maysa a kongregasion, linawas nga isu ti mangiparang iti kaaduan a paset ti Gimong ti Serbisio, idaulona ti Teokratiko nga Eskuelaan ti Panagministro, ti Panagadal iti Pagwanawanan, ken lima a Panagadal ti Libro iti Kongregasion. Sinarungkaran ken pinaregtana met dagiti kakabsat. No malagipna dagidi a tawen, kinuna ni Hiroo: “Nakaragragsak ti tumulong tapno mapabileg ti espiritualidad dagiti kakabsat.” Ania ti naitulong kenkuana ti panagserbina iti lugar nga addaan iti dakdakkel a panagkasapulan? Kinunana: “Sakbay a napanak iti Russia, agserserbiak kas panglakayen ken payunir, ngem nariknak a napabaro ti relasionko ken Jehova idi immayak ditoy. Nasursurok ti ad-adda nga agtalek ken Jehova iti amin nga aspeto ti biagko.” Idi 2005, inkasar ni Hiroo ni Svetlana, ket agtultuloyda nga agserserbi kas payunir.
Taga-Canada ni Matthew nga agtawen iti 34 ken ti kabsatna a ni Michael nga agtawen iti 28. Bimmisitada idiay Russia ket nasdaawda ta nagadu ti interesado a timmabuno iti gimong ngem manmano ti kakabsat a lallaki a mangidaulo kadakuada. Kinuna ni Matthew: “Adda 200 a timmabuno iti kongregasion a sinarungkarak, ngem maysa laeng a lakay a panglakayen ken maysa nga agtutubo a ministerial nga adipen ti nangidaulo iti gimong. Idi nakitak ti kasasaadda, natignayak nga umakar sadiay tapno tumulong kadagidiay a kakabsat.” Immakar ni Matthew idiay Russia idi 2002.
Uppat a tawen kalpasanna, immakar met ni Michael idiay Russia ket dagus a nakitana a dakkel latta ti panagkasapulan kadagiti kakabsat a lallaki. Kas maysa a ministerial nga adipen, nadutokan a mangasikaso iti kuenta, literatura, ken teritoria. Nakiddaw met nga aramidenna ti gagangay a trabaho ti sekretario, mangipaay iti palawag publiko, ken tumulong a mangorganisar kadagiti asamblea ken panagibangon kadagiti Kingdom Hall. Kinapudnona, agingga ita, agkasapulan pay laeng iti tulong dagiti kongregasion sadiay. Nupay adu ti as-asikasuen ni Michael a maysa itan a panglakayen, kinunana: “Makapnek ti tumulong kadagiti kakabsat. Dayta ti kasayaatan a pangusarak iti biagko!”
Idi agangay, inkasar ni Matthew ni Marina, ken inkallaysa met ni Michael ni Olga. Dagitoy a dua a pagassawaan ken ti dadduma a situtulok a kakabsat, agtultuloy a tultulonganda dagiti rumangrang-ay a kongregasion.
TIMMULONG DAGITI KAKABSAT A BABBAI ITI PANAGANI
Idi 1994, idi agtawen ni Tatyana iti 16, nangrugi nga agserbi iti kongregasionda idiay Ukraine ti innem nga special pioneer manipud Czech Republic, Poland, ken Slovakia. Maragragsakan a nanglagip kadakuada. Kinunana: “Nalaka a maas-asitgan ken nasingpet dagidiay a naregta a payunir ken kabesadoda ti Biblia.” Nakitana a binendisionan ni Jehova ti kinamanagsakripisioda, isu a naikunana, ‘Kayatko a tuladen ida.’
Gapu ta naparegta iti ulidan dagidiay a payunir, inusar ni Tatyana ti bakasionna iti eskuelaan tapno sumurot kadagiti kakabsat a mapan kadagiti adayo a teritoria idiay Ukraine ken Belarus nga awan pay idi ti nangasaba a Saksi. Nagustuanna dagidiay a panangasaba iti adayo isu nga implanona ti umakar idiay Russia tapno mapalawana ti ministeriona. Idi damo, napan sadiay tapno bisitaenna ti kabsat a babai nga immakar manipud iti sabali a pagilian ken agbirok iti trabaho tapno addanto pangsuportana iti panagpayunirna. Idi 2000, immakar ni Tatyana idiay Russia. Narigat kadi dayta a panagbalbaliw?
Kinuna ni Tatyana: “Gapu ta saanko a kabaelan ti agabang iti apartment, nagkaseraak. Saan a nalaka dayta. Adda dagiti gundaway a kayatkon ti agawid. Ngem kanayon a tinulongannak ni Jehova a mangkita a makagunggona ti panangituloyko iti panagserbik.” Agserserbi itan ni Tatyana kas misionera idiay Russia. Kinunana: “Nangted iti nakapatpateg a kapadasan ken gagayyem dagiti tawen a binusbosko nga adayo iti pagilian a nakayanakak. Kangrunaanna, napabileg ti pammatik.”
Ni Masako a taga-Japan nga agtawenen iti nasurok a 50, nabayagen a tartarigagayanna ti agserbi kas misionera. Ngem gapu iti problemana iti salun-at, kasla saanna a maaramid dayta. Nupay kasta, idi simmayaat ti salun-atna, inkeddengna ti umakar idiay Russia tapno tumulong iti trabaho a panagani. Nupay narigat ti agbirok iti nasayaat a pagyanan ken panggedan, nabaelanna a suportaran ti panagpayunirna babaen iti panangisurona iti Japanese ken panagdalusna. Ania ti nakatulong kenkuana a mangitultuloy iti ministeriona?
No lagipen ni Masako ti nasurok a 14 a tawen a panagserbina idiay Russia, kunana: “Awan aniamanna dagiti rigat a napasarak gapu iti ragsakko iti ministerio. Makapapigsa ken makaparagsak ti panangasaba kadagiti lugar nga addaan iti dakkel a panagkasapulan kadagiti agibumbunannag iti Pagarian.” Kinunana pay: “Para kaniak, kasla milagro ti makapadas no kasano nga impaay ni Jehova iti adu a tawen ti taraon, kawes, ken pagtaengak.” Malaksid iti panagserbina iti lugar nga addaan iti dakdakkel a panagkasapulan idiay Russia, nakiraman met ni Masako iti trabaho a panagani idiay Kyrgyzstan. Kanayonanna, timmulong pay kadagiti grupo nga agsasao iti Ingles, Chinese, ken Uighur. Agserserbi itan ni Masako kas payunir idiay St. Petersburg.
SIMMUPORTA DAGITI PAMILIA KET NABENDISIONANDA
Gapu iti rigat ti panagbiag, masansan nga agabrod ti dadduma a pamilia tapno sumayaat ti panagbiagda. Ngem kas idi kada Abraham ken Sara, dadduma a pamilia ti immakar iti sabali a pagilian gapu ta kayatda ti tumulong iti naespirituan. (Gen. 12:1-9) Kas pagarigan, idi 2003, immakar idiay Russia manipud Ukraine ti agassawa a da Mikhail ken Inga. Dagus a nakasarakda kadagiti tattao nga agsapsapul iti kinapudno iti Biblia.
Kinuna ni Mikhail: “Naminsan, nangasabakami iti lugar nga awan pay idi ti nangasaba a Saksi. Maysa a lakay ti nangilukat iti ridaw sa nagsaludsod, ‘Manangaskasabakayo kadi?’ Idi imbagami a wen, kinunana: ‘Ammok nga umaykayo. Saan a mabalin a saan a matungpal ti sasao ni Jesus.’ Idi kuan, kinotar ti lakay ti Mateo 24:14.” Innayon ni Mikhail: “Iti dayta met laeng a lugar, nakasarakkami met iti sangapulo a babbai a Baptist a pudno a mabisbisin iti kinapudno. Addaanda iti libro nga Agbiag nga Agnanayon, ket us-usarenda dayta no agadalda iti Biblia kada ngudo ti lawas. Iti adu nga oras, sinungbatanmi dagiti saludsodda ken nagkakaduakami a nagkanta kadagiti kanta ti Pagarian. Kalpasanna, nagkakaduakami a nangrabii. Dayta a panagbisita ti maysa kadagiti kasayaatan a kapadasak.” Umanamong da Mikhail ken Inga a ti panagserbi kadagiti lugar nga addaan iti dakkel a panagkasapulan kadagiti agibumbunannag iti Pagarian ti nangpasinged kadakuada ken Jehova, nangpauneg iti panagayatda kadagiti tattao, ken nangipaay kadakuada iti makapnek a biag. Agserserbida itan iti sirkito.
Idi 2007, bimmisita iti sanga nga opisina iti Russia ti agassawa a taga-Ukraine a da Yury ken Oksana nga agtawen itan iti nasurok a 30, ken ti anakda a ni Aleksey nga agtawen itan iti 13. Nakitada iti mapa ti Russia nga adu a lugar ti saan a maas-asak. Kinuna ni Oksana: “Idi nakitami ti mapa, nabigbigmi a dakkel ti panagkasapulan kadagiti manangaskasaba iti Pagarian, isu a natignaykami nga umakar iti Russia.” Ania pay ti nakatulong kadakuada? Kinuna ni Yury: “Nakatulong kadakami ti panagbasa kadagiti artikulo dagiti publikasiontayo a kas koma ti ‘Makapagserbikayo Kadi iti Ganggannaet a Tay-ak?’ * Binisitami ti lugar iti Russia nga inrekomenda ti sanga nga opisina a pagakaranmi ken nagbirokkami iti pagyanan ken pagtrabahuan.” Immakarda idiay Russia idi 2008.
Idi damo, narigatanda nga agbirok iti trabaho, ken namin-adu nga immakarda iti pagnaedan. Kinuna ni Yury: “Kanayon nga inkararagmi a saankami a maupay, ket intultuloymi ti nangasaba, a mangnamnama iti tulong ni Jehova. Nariknami a tinulongannakami ni Jehova gapu ta inyun-unami ti Pagarianna. Napabileg ti pamiliami ken simmingedkami iti maysa ken maysa.” (Mat. 6:22, 33) Ania met ti naitulong dayta a panagsakripisio iti barito a ni Aleksey? “Dakkel ti naitulongna,” kinuna ni Oksana. “Indedikarna ti biagna ken Jehova ket nagpabautisar idi agtawen iti siam. Gapu ta nakitana a dakkel ti panagkasapulan kadagiti manangaskasaba iti Pagarian, natignay nga ag-auxiliary pioneer kada bakasionda. Maragragsakankami a makakita iti ayat ken regtana iti ministerio.” Agserserbi itan kas special pioneer da Yury ken Oksana.
“TI LAENG PAGBABBABAWYAK”
Kas iti nalawag a komento dagitoy a paraani, ti iyaakar iti sabali a lugar kas panangpalawa iti ministerio ket agkalikagum iti naan-anay a panagtalek ken Jehova. Kinapudnona, iti baro a teritoriada, dagiti agserserbi iti lugar nga addaan iti dakkel a panagkasapulan makapasarda kadagiti pakarigatan, ngem mariknada ti rag-o gapu iti panangiranudda iti naimbag a damag kadagiti tattao a mayat a dumngeg iti mensahe ti Pagarian. Kabaelam kadi ti makipagani iti lugar nga addaan iti dakkel a panagkasapulan iti agibumbunannag iti Pagarian? No aramidem dayta, mabalin a maibagam met ti kinuna ni Yury maipapan iti desisionna nga agserbi iti lugar nga addaan iti dakdakkel a panagkasapulan: “Ti laeng pagbabbabawyak ket saanko nga inaramid dayta a nasapsapa.”
^ par. 20 Kitaen ti Pagwanawanan, Oktubre 15, 1999, panid 23-27.


text:
Dagiti lehislatibo a distrito iti Siudad ti Cagayan de Oro
Dagiti Lehislatibo a Distrito iti Siudad ti Cagayan de Oro ket isu dagiti pannakabagi ti Siudad ti Cagayan de Oro iti Kamara dagiti Pannakabagi ti Filipinas. Sakbay a naikkan ti immuna a pannakabagina idi 1984, tisiudad ket paset idi ti pannakabagi ti Misamis Oriental aginggana idi 1972 ken ti Rehion X manipud idi 1978 aginggana idi 1984.
Idi Pebrero 22, 2007, ni Presidente Gloria Macapagal-Arroyo ket pinirmaanna ti Republika Tignay 9371 a nangpartuat ti maikadua a kongresional a distrito iti siudad babaen ti panangguddua ti dati a maymaysa a distrito iti laud ken daya ti Karayan Cagayan de Oro a kas ti masna a pagbeddengna.
Dagiti linaon
Umuna a distrito[urnosen | urnosen ti taudan]
- Barbaranggay: Baikingon, Balulang, Bayabas, Bayanga, Besigan, Bonbon, Bulua, Canitoan, Carmen, Dansolihon, Iponan, Kauswagan, Lumbia, Mambuaya, Pagalungan, Pagatpat, Patag, Pigsag-an, San Simon, Taglimao, Tagpangi, Tignapoloan, Tuburan, Tumpagon
- Populasion (2010): 290,913
Maika-2 a distrito[urnosen | urnosen ti taudan]
- Barbaranggay: Barabaranggay 1-40 (Maitutop a Siudad), Agusan, Balubal, Bugo, Camaman-an, Consolacion, Cugman, F.S. Catanico, Gusa, Indahag, Lapasan (Agora), Macabalan, Macasandig, Nazareth, Puerto, Puntod, Tablon
- Population (2010): 311,175
Maymaysa a distrito (awanen)[urnosen | urnosen ti taudan]
Kiaten pay[urnosen | urnosen ti taudan]
Dagiti nagibasaran[urnosen | urnosen ti taudan]
- Republika Tignay Blng. 9357. Naala idi Marso 21, 2007.
- COMELEC Resolusion 7801. Naala idi Marso 21, 2007.
- Kongresional a Biblioteka iti Kamara dagiti Pannakabagi ti Filipinas


text:
Nailian a Parke ti Subteraneo a Karayan ti Puerto Princesa
Ti Nailian a Parke ti Subteraneo a Karayan ti Puerto Princesa ket nasalakniban a lugar iti Filipinas a mabirukan iti agarup a 50 kilometro (30 mi) iti amianan ti sentro ti siudad ti Puerto Princesa, Palawan. Ti karayan ket makunkuna pay iti Karayan iti Uneg ti Daga ti Puerto Princesa. Ti nailian a parke ket mabirukan idiay Kabambantayan ti San Pablo iti akin-amianan a pantar ti isla. Daytoy ket nabeddengan babaen ti Luek San Pablo iti amianan ken ti Karayan Babuyan iti daya. Thi Gobierno ti Siudad ti Puerto Princesa ket tinartaripatona ti Nailian a Parke manipud idi 1992. Ti ruangan ti subteraneo a karayan ket nabiit pagnaen manipud idiay iti ti Sabang.
Idi 2010, ti grupo dagiti enbironmentalista ken dagiti heologo ket naduktalnda a ti uneg iti daga a karayan ket addaan iti maikadua a kadsaaran, isu a daytoy ket mabalin nga addaan kadagiti bassit a dissuor iti uneg ti kueba. Nakabirukda pay ti simborio ti kueba nga agrukod iti 300 m (980 ft) iti ngato ti uneg ti daga a karayan, dagiti pormasion ti bato, dagiti dakkel a kurarapnit, ti adalem nga abut ti danum iti uneg ti karayan, dagiti adu pay a pagayusan ti danum ti karayanm, ti sabali pay a nauneg a kueba, ken dagiti dadduma pay nga ayup ti baybay. Dagiti naun-uneg a lugar ti uneg ti daga a karayan ket gangani nga imposible a masukimat gapu ti kabassit ti oksiheno.
Idi Nobiembre 11, 2011, ti Karayan iti Uneg ti Daga ti Puerto Princesa ket probisional a napili a kas maysa kadagiti 7 a baro a siddaw iti katutubo. Daytoy a panagpili ket opisial a naikeddeng idi Enero 28, 2012.
Dagiti linaon
Heograpia[urnosen | urnosen ti taudan]
Ti parke ket addaan ti bantay a langa ti daga iti karst a kalisa. Ti Kueba San Pablo ti Uneg ti Daga a Karayan ket atatiddog ngem 24 km (15 mi) ken aglaon ti maysa a 8.2 km (5.1 mi) a kaatiddog a paset ti uneg ti daga iti Karayan Cabayugan. Ti karayan ket lasatenna ti kueba sakbay a dagus nga agayus idiay Baybay Abagatan Tsina ken mabalin a madaliasat babaen ti bangka aginggana iti 4 km (2.5 mi) iti uneg manipud ti baybay. Ti kueba ket mangiraman kadagiti nangruna a pormasion dagiti estalaktita ken dagiti estalagmita, ken dagiti nadumaduma a dadakkel a kamara, a mairaman ti 360-metero nga agatiddog a Kmara Italiano nga addaan ti agarup a 2.5riwriw kuadrado metro a tomo. Daytoy ket maysa kadagiti kadakkelan a kuarto ti kueba iti lubong.[1] Ti akin-baba a paset ti karayan nga aginggana iti 6 km manipud ti baybay, ket suheto kadagiti impluensia ti ugot. Manipud ti pannakaduktal idi 2007 ti maysa a karayan iti uneg ti daga idiay Peninsula ti Yucatan ti Mehiko,[2] ti Subteraneo a Karayan ti Puerto Princesa ket isu idi ti kaatiddogan a subteraneo a karayan iti lubong.
Ti lugar ket mangirepresenta pay ti habitat para iti konserbasion ti biodibersidad. Ti lugar ket aglaon ti napno a bantay agingana iti baybay nga ekosistema ken addaan daytoy ti maysa kadagiti kangrunaan a bakir iti Asia. Daytoy ket naibagbaga a kas Lugar ti Tawid ti Lubong ti UNESCO idi Disiembre 4, 1999.
Flora[urnosen | urnosen ti taudan]
Ti parke ket addaan kadagiti nadumaduma a pormasion ti bakir a mangireresenta ti walo kadagiti sangapulo ket tallo a kita ti bakir iti tropikal nga Asia, kas dagiti kabakiran ti ultramapiko a daga, kabakiran kadagiti kalisa a daga, montane a bakir, bakir ti kalugnakan ti nasadiwa a danum, tropikal a katuduan a bakir ti tanap, bakir ti karkarayan, bakir ti aplaya,ken bakir ti mangrove. Dagiti agsuksukimat ket nakailasinda kadagiti ad-adu ngem 800 a sebbangan ti mula manipud kadagiti 300 a henero ken dagiti 100 a pamilia. Dagitoy ket mairaman ti saan a basbassit ngem 295 a kaykayo a kaaduan babaen dagiti sebbangan ti dipterocarpaceae. Iti bakir ti tanap, dagiti dakkel a kayo a kas ti Dao (Dracontomelon dao), Ipil (Intsia bijuga), Dita (Alstonia scholaris), Amugis (Koordersiodendrum pinnatum), ken Apitong (Dipterocarpus gracilis) ket kadawyan dagitoy. Dagiti sebbanagn ti bakir ti aplaya ket mairaman ti Bitaog (Calophyllum inophyllum), Pongamia pinnata, ken Erynthia orientalis. Dagiti dadduma pay a sebbangan ti mula ket mairaman ti Almaciga (Agathis philippinensis), Kamagong (Diospyros pulganensis) Pandan (Pandanus sp.) Anibong, ken Ratan ('Calamus sp.)
Fauna[urnosen | urnosen ti taudan]
Dagiti billit ket mangbukel ti kadakkelan a grupo dagiti bertebrado a mabirukan iti parke. Kadagiti 252 a sebbangan ti billit a maamuan nga adda iti Palawan, ti dagup dagiti 165 a sebbangan dagiti billit ket nairehistron iti parkek. Daytoy ket mangirepresenta ti 67% iti dagup dagiti billit ken dagiti amin a 15 nga endemiko a sebbangan ti billit ti Palawan. Dagiti nagruna a sebbangan a makitita iti parke ket ti asul teltel a loro (Tanygnathus lucionensis), ti Tabon scrub fowl (Megapodius cumunigii), myna ti turod (Gracula religiosa), kalaw ti Palawan(Anthracoceros marchei), ken ti puraw barokong nga agila ti baybay (Halitutus leucogates).
Adda pay dagiti 30 a sebbangan ti mamalia a nairehistron.[3] Kaaduan kadagiti mapalpliiw a mangmangan iti bakir ken ti igid ti baybay no ababa ti ugot ket ti atiddog ti ipusna a macaca (Macaca fascicularis), ti laeng sunggo a mabiruka iti daytoy a lugar. Dagiti dadduma pay a sebbangan ti mamalia iti parke ket ti nabarbasan a baboy (Sus barbatus), bearcat (Arctictis binturong), Palawan stink badger (Mydaus marchei) ken ti anaping ti Palawan (Hystrix pumilus)
Adda pay dagiti 19 nailasenen a sebbangan ti reptilia, walo kadagitoy ket endemiko.[3] Dagiti kadawyan a sebbangan iti lugar ket mairaman dagiti dakkel nga agsidsida a kas ti kadawyan a retikulado a beklat [Python reticulates], ti monitor nga alutiit (Varanus salvator) ken ti berde ti tapingar nga alutiit (Bronchocoela cristatella). Dagiti ampibia ket mairaman dagiti sangapulo a sebbangan. Ti tukay ti kakaykawan ti Filipinas (Rana acanthi) ket isu ti kaaduan ken kankanayon a masarsarakan. Ti maysa a sebbangan, ti Barbourula busuangensis, ken endemiko iti Palawan ket napaliiw pay iti daytoy a lugar.
Dagiti nangrun aket dagiti siam a sebbangan ti kurarapnit, dua a sebbangan dagiti swiftlet ken mabirukan pay iti kueba ti ablat a lawwalawwa (Stygophrynus sp.), ken ti baka ti baybay (Dugong dugon) ken sippit kali a pawikan (Chelonia mydas) a mangmangan iti pantar a lugar ti parke.
Galeria[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Subteraneo a Karayan ti Puerto Princesa". Wondermondo.
- ^ Roach, John (5 Marso 2007). "Kaatiddogan a Karayan iti Uneg ti Daga ket Naduktalan idiay Mehiko, Kinuna dagiti Agbatbatok". National Geographic. National Geographic Society. Naala idi 2008-09-05.
- ^ a b Madulid, 1998
Kitaen pay[urnosen | urnosen ti taudan]
Dagiti silpo ti ruar[urnosen | urnosen ti taudan]
Midia a mainaig iti Nailian a Parke ti Subteraneo a Karayan ti Puerto Princesa iti Wikimedia Commons


text:
INTERBIU | DR. GENE HWANG
Ilawlawag ti Maysa a Mathematician No Apay a Mamati iti Dios
Ni Dr. Gene Hwang a nayanak idi 1950 idiay Tainan, Taiwan ket maysa a retirado a propesor ti mathematics idiay National Chung Cheng University idiay Taiwan. Dati met a prosesor idiay Cornell University, U.S.A., ken inaramidna sadiay ti research-na maipapan iti statistics ken probability. Iti adu a tawen, maysa isuna kadagiti eksperto a kaaduan iti impablaak maipapan iti statistics, tay-ak a pakiramramananna agingga ita. Idi agtutubo pay, mamati a nangrugi ti biag babaen ti ebolusion. Ngem nagbalbaliw ti kapanunotanna. Ininterbiu ti Agriingkayo! maipapan iti trabaho ken pammatina.
Ania dagiti sursuro a naadalmo idi agtutuboka pay?
Idiay eskuelaanmi, insuroda ti teoria ti ebolusion, ngem awan ti nakailawlawag no kasano a nangrugi a mismo ti biag. Idi nagbalin a Taoista dagiti nagannakko, kanayon a dumngegak kadagiti mannursuro iti relihionda ken adu ti saludsodko kadakuada. Ngem manmano dagiti makapnek a sungbatda.
Apay a pinilim ti agbalin a mathematician?
Idi addaak iti elementaria, nangrugi ti napalalo a panaginteresko iti matematika. Nagtultuloy dayta a panaginteres uray idi nagkolehioak. Nangnangruna a kaay-ayok idi dagiti klasemi iti mathematics ken probability. Para kaniak, ti ababa ken nalawag nga ebidensia a naibatay iti matematika ket nakapimpintas ken nakaskasdaaw.
Kasanoka a naginteres iti Biblia?
Idi 1978, nangrugi a nakipagadal iti Biblia ni baketko a Jinghuei kadagiti Saksi ni Jehova ken makikaduaak met no kua iti panagadalda. Aggigiankami idin idiay United States. Kalkalpas laeng ni Jinghuei ti doctorate degree-na iti physics, ken agad-adalak met idi iti statistics iti Purdue University idiay Indiana.
Ania ti makunam idi iti Biblia?
Naapresiarko unay ti salaysay ti Biblia maipapan iti pannakaisagana ti daga a pagyanan ti tao. Saan a kas kadagiti nagkauna a sarsarita, agparang a ti innem a panawen ti panamarsua a mabasa iti Genesis ket maitunos kadagiti napaneknekanen a pudno nga impormasion nupay simple ti pannakaisalaysayna. * Ngem iti adu a tawen, diak latta makombinsir ti bagik a mamati nga adda Namarsua.
Apay? Ania ti problema?
No patiek nga adda Namarsua, kasla tinallikudakon ti namulagatak a relihion
Panagriknak ngamin idi, no patiek nga adda Namarsua, kasla tinallikudakon ti namulagatak a relihion. Saan ngamin nga isursuro ti nagkauna a Taoismo nga adda Dios a Namarsua.
Ngem apay a nagbalbaliw met laeng ti kapanunotam?
Bayat a pampanunotek idi ti naggapuan ti biag, ad-adda a makomkombinsirak a nakakomkomplikado la ketdi ti immuna a sibibiag a banag. Kas pagarigan, masapul a kabaelanna ti agpaadu, ket agkasapulan dayta iti impormasion iti genes ken iti maysa a sistema a surotenna tapno eksakto ti pannakakopia dayta nga impormasion. Kasta met, uray ti kasisimplean a sibibiag a selula ket agkasapulan iti komplikado a proseso tapno makabukel iti baro a selula a kompleto ti pasetna. Kasapulanna pay ti pamay-an tapno makaala iti enerhia ken tapno mausarna dayta. Kasano koma a basta lattan timmaud dagita a komplikado a proseso manipud iti awanan biag a banag? Kas maysa a mathematician, diak maawat dayta nga ideya. Nakaim-imposible a basta lattan timmaud ti biag.
Apay a nagdesisionka nga adalen a naimbag dagiti pannursuro dagiti Saksi ni Jehova?
Nakipagad-adalak idin kadagiti Saksi ngem maisardesardeng. Ngem idi bimmisitaak ditoy Taiwan idi 1995, nagsakitak ket kinasapulak ti tulong. Kinontak ni baketko nga adda idi idiay United States dagiti Saksi ni Jehova ditoy Taiwan. Idi nakitadak, pirmi ti kapsutkon. Addaak iti ruar ti ospital ta awanen ti bakante sadiay a pagyanan ti pasiente. Maysa a Saksi ti nangipan kaniak iti maysa a hotel tapno makaungarak. Kanayon a kitaenna ti kondisionko sa impannak iti maysa a klinika tapno maagasanak.
Dayta a naimpusuan a panangipategda kaniak ti nangtukay iti pusok. Pinampanunotko pay dagiti gundaway a tinulongan dagiti Saksi ni Jehova ti pamiliak. Nabigbigko a naidumdumada gapu iti pammatida. Isu a nakipagadalak manen iti Biblia kadakuada. Iti simmaruno a tawen, nabautisaranak.
Maikontra kadi iti pammatim dagiti naadalmo maipapan iti siensia?
Saan a pulos! Iti nabiit pay a tawtawen, nangtedak kadagiti sientista a mangad-adal iti panagandar dagiti genes kadagiti makatulong kadakuada nga ebidensia a naibatay iti matematika. Ti panagadal iti genetics ket mangted iti pannakaawat maipapan iti panagandar ti biag—pannakaawat a namagsiddaaw kaniak iti sirib ti Namarsua.
Mangtedka man iti pagarigan dayta a sirib ti Namarsua.
Alaentayo a pagarigan ti panagpaadu (reproduction). Iti dadduma nga organismo a kas iti amoeba, awan ti makuna a lalaki wenno babai. Dagitoy a mikrobio a buklen laeng ti maymaysa a selula ket agpaadu babaen ti panangkopiada kadagiti impormasion iti genes-da ken panangguduada iti bagida—proseso a maaw-awagan iti asexual reproduction. Ngem agpaadu ti kaaduan nga animal ken mula babaen ti sexual reproduction. Iti dayta a proseso, mapagtipon dagiti impormasion iti genes dagiti nagannak a lalaki ken babai. Ania ti ipakpakita ti sexual reproduction?
No naballigi metten ti asexual reproduction iti nakabaybayagen a panawen, apay koma pay laeng nga agbalin a sexual reproduction ket nakakomkomplikado a mekanismo ti kasapulan tapno mapasamak dayta? Ken dagiti proseso a kasapulan tapno maala ti kagudua ti impormasion iti genes ti lalaki ken kagudua met iti babai sa mapagtipon dagita ket pirmi a nagkomplikado, isu a nagdakkel a problema dayta dagiti evolutionary biologist. Para kaniak, ti sexual reproduction ket awan duadua a gapuanan ti sirib ti Dios.
^ par. 11 Para iti ad-adu pay nga impormasion maipapan kadagiti panawen ti panamarsua, kitaem ti broshur a Naparsua Kadi ti Biag? nga impablaak dagiti Saksi ni Jehova ken mabasa online iti www.jw.org/ilo.
Ammuem ti Ad-adu Pay
Ti Nailemmeng a Salaysay Maipapan iti Panamarsua
Ti kadi salaysay ti Biblia maipapan iti panamarsua ket maitunos iti nasientipikuan a kinapudno?
No Kasano a Nangrugi ti Biag—Dua a Nagpateg a Saludsod
Sika a mismo ti agdesision no makapnek dagiti sungbat ti teoria ti ebolusion maipapan iti no kasano a nangrugi ti biag.
Panamarsua Wenno Ebolusion?
—Paset 1: Apay a Mamati iti Dios?
Kayatmo kadi a napigpigsa ti pakinakemmo a mangilawlawag no apay a mamatika iti Dios? Ammuem dagiti maisingasing nga isungbatmo no adda mangkuestion iti patpatiem.


text:
KAPITULO 16
Panagtataripnong Tapno Agdaydayaw
1. Idi nagtataripnong dagiti adalan, ania a tulong ti naipaay kadakuada, ken apay a kasapulanda dayta?
DI NAGBAYAG kalpasan ti panagungar ni Jesus, nagtataripnong dagiti adalan tapno agpipinnaregtada. Inserrada dagiti ruangan ta maamakda kadagiti bumusbusor. Ngem napukaw la ketdi ti amakda idi nagparang ni Jesus iti tengngada ket kinunana: “Awatenyo ti nasantuan nga espiritu”! (Basaen ti Juan 20:19-22.) Idi agangay, nagtataripnong manen dagiti adalan, ket imparukpok ni Jehova ti nasantuan nga espirituna kadakuada. Sigurado a napabilegda para iti trabaho a panangasaba nga agur-uray kadakuada!—Ara. 2:1-7.
2. (a) Kasano nga ipapaayannatayo ni Jehova iti bileg, ken apay a kasapulantayo dayta? (b) Apay a nakapatpateg ti urnos a Panagdaydayaw ti Pamilia? (Kitaenyo ti footnote ken ti kahon a “ Panagdaydayaw ti Pamilia.”)
2 Maipaspasangotayo kadagiti karit a kas iti napasaran dagiti kakabsattayo idi umuna a siglo. (1 Ped. 5:9) Adda dagiti panawen a mabuteng ti dadduma kadatayo kadagiti tattao. Ken kasapulantayo ti bileg nga ipaay ni Jehova tapno makapagtultuloytayo iti trabaho a panangasaba. (Efe. 6:10) Ipapaay ni Jehova ti adu kadagita a pammabileg babaen kadagiti gimongtayo. Iti agdama, addaantayo iti gundaway a tumabuno iti dua a makaisuro a linawas a gimong
Apay nga Agtataripnongtayo?
3, 4. Ania ti kalkalikaguman ni Jehova iti ilina? Mangtedkayo iti pagarigan.
3 Manipud pay idi damo, imbilin ni Jehova iti ilina nga agtataripnongda tapno agdaydayaw kenkuana. Kas pagarigan, idi 1513 B.C.E., nangted ni Jehova iti Linteg iti nasion ti Israel, ket karaman iti dayta ti linawas a panagngilinda iti Sabbath tapno makapagdaydayaw kenkuana ti tunggal pamilia ken masursuruanda iti Linteg. (Deut. 5:12; 6:4-9) Idi tinungpal dagiti Israelita dayta a bilin, napabileg dagiti pamilia ken nagtalinaed a nadalus ken natibker iti naespirituan ti intero a nasion. Ngem napukawda ti anamong ti Dios idi saanda a sinurot ti Linteg ken saanda a tinungpal dagiti bilin ni Jehova, kas iti regular a panagdaydayawda kenkuana.—Lev. 10:11; 26:31-35; 2 Cron. 36:20, 21.
4 Usigentayo met ti ulidan ni Jesus. Nakairuamanna ti linawas a mapan iti sinagoga iti aldaw ti Sabbath. (Luc. 4:16) Kalpasan ti ipapatay ken panagungar ni Jesus, intultuloy dagiti adalanna ti nagtataripnong a regular uray no awandan iti sidong ti linteg mainaig iti Sabbath. (Ara. 1:6, 12-14; 2:1-4; Roma 14:5; Col. 2:13, 14) Kadagita a taripnong, saan laeng nga immawat iti instruksion ken pammaregta dagiti Kristiano idi umuna a siglo no di ket nagidatonda pay kadagiti sakripisio ti panagdaydayaw iti Dios babaen kadagiti kararag, komento, ken kanta.—Col. 3:16; Heb. 13:15.
5. Apay a tabtabunuantayo dagiti linawas a gimong ken dagiti tinawen nga asamblea ken kombension? (Kitaenyo met ti kahon a “ Tinawen a Taripnong a Mamagkaykaysa iti Ili ti Dios.”)
5 Umasping iti dayta, no tabunuantayo dagiti linawas a gimong ken tinawen nga asamblea ken kombension, maipakitatayo a supsuportarantayo ti Pagarian ti Dios, umawattayo iti bileg nga ipaay ti nasantuan nga espiritu, ken maparegtatayo dagiti sabsabali babaen kadagiti ebkas ti pammatitayo. Napatpateg pay, maaddaantayo iti gundaway a mangidaydayaw ken ni Jehova babaen kadagiti kararag, komento, ken kanta. Mabalin a sabali itan ti pannakaorganisar dagiti taripnongtayo no idilig kadagiti panagtataripnong dagiti Israelita ken dagiti Kristiano idi umuna a siglo, ngem agpapada ti pategda. Ania dagiti naaramid a panagbalbaliw kadagiti taripnongtayo?
Linawas a Taripnong a Mangiparegta iti “Ayat ken Nasayaat nga Ar-aramid”
6, 7. (a) Ania ti panggep dagiti panagtataripnongtayo? (b) Kasano idi ti panangangay dagiti nagduduma a grupo kadagiti taripnongtayo?
6 Idi rinugian ni Kabsat Charles Taze Russell a sukimaten ti kinapudno manipud iti Sao ti Dios, nakitana a napateg ti pannakitaripnong kadagiti dadduma nga addaan iti kasta met laeng a panggep. Idi 1879, insurat ni Kabsat Russell: “Siak, ken dagiti kakaduak iti Pittsburgh, ket nangorganisar ken nangangay iti regular a panangsukimat iti Kasuratan, nga agtataripnongkami kada Domingo.” Naparegta nga agtataripnong dagiti agbasbasa iti Zion’s Watch Tower, ket idi 1881, naangay dagiti gimong iti Pittsburgh, Pennsylvania, iti tunggal Domingo ken Mierkoles. Kuna ti Nobiembre 1895 a ruar ti Watch Tower a ti panggep dagita a gimong ket tapno mapatanor ti “Nakristianuan a panagkakabsat, ayat ken panagtitimpuyog” ken tapno makapagpipinnaregta dagiti amin a timmabuno.—Basaen ti Hebreo 10:24, 25.
7 Adu a tawen a nagduduma ti pannakaorganisar ken kasansan ti panagtataripnong ti tunggal grupo dagiti Estudiante ti Biblia. Kas pagarigan, kuna ti surat manipud iti maysa a grupo iti Estados Unidos a naipablaak idi 1911: “Di kumurang a lima a gimong ti ang-angayenmi iti tunggal lawas.” Inangayda dagita a gimong iti Lunes, Mierkoles, Biernes, ken mamindua iti Domingo. Kuna ti sabali pay a surat manipud iti maysa a grupo iti Africa, a naipablaak idi 1914: “Mamindua iti makabulan nga aggigimongkami, mangrugi iti Biernes agingga iti Domingo.” Ngem idi agangay, adda naaramid a panagbalbaliw kadagiti gimong, nga isu ti sursurotentayo ita. Usigentayo iti apagbiit ti pakasaritaan ti tunggal gimong.
8. Ania ti sumagmamano a tema dagiti lektiur iti publiko idi un-unana?
8 Miting Publiko. Idi 1880, ti tawen kalpasan nga inrugi ni Kabsat Russell nga ipablaak ti Zion’s Watch Tower, tinuladna ti ulidan ni Jesus ket inrugina ti nangasaba iti nagduduma a lugar. (Luc. 4:43) Kabayatan dagita a panangasabana, nangipasdek ni Kabsat Russell iti pagtuladan para iti maaw-awagan ita a Miting Publiko. No mapan iti sabali a lugar, maipakaammo iti Watch Tower a ni Kabsat Russell ket “maragsakan a mangipaay kadagiti miting publiko maipapan iti ‘Bambanag a nainaig iti pagarian ti Dios.’” Idi 1911, kalpasan a naipasdek dagiti klase, wenno kongregasion, iti sumagmamano a pagilian, naiparegta iti tunggal klase a mangibaonda kadagiti kualipikado nga ispiker kadagiti kabangibang a lugar tapno mangipaayda iti serye ti innem a lektiur kadagiti topiko a kas iti panangukom ken ti subbot. Iti ngudo ti tunggal palawag, maipakaammo ti nagan ti ispiker ken ti tema ti palawag iti sumaruno a lawas.
9. Iti panaglabas dagiti tawen, ania dagiti panagbalbaliw iti Miting Publiko? Kasanoyo a masuportaran daytoy a gimong?
9 Idi 1945, impakaammo ti The Watchtower ti panangrugi ti kampania iti intero a lubong para iti panangangay iti Miting Publiko a pakailawlawagan ti serye ti walo a lektiur a naibatay iti Biblia maipapan kadagiti “problema iti daydi a tiempo.” Iti adu a dekada, saan laeng a dagiti topiko nga impaay ti matalek nga adipen ti impalawag dagiti natudingan nga ispiker no di ket nangbukelda pay iti bukodda a palawag. Ngem idi 1981, naibilin kadagiti amin nga ispiker nga ibatayda dagiti palawagda kadagiti balabala a maipatpatulod kadagiti kongregasion. * Idi 1990, ti dadduma a balabala dagiti diskurso publiko ket addaan iti pannakipartisipar ti tallaong wenno demostrasion; ngem iti dayta a tawen nabaliwan dagiti instruksion, ket maipaay laengen kas palawag dagiti diskurso publiko. Adda kanayonan a panagbalbaliw a naaramid idi Enero 2008. Ti dati nga 45 a minuto a palawag ket nagbalinen a 30 a minuto. Nupay nabalbaliwan ti pamay-an a pannakaipaay dagiti palawag publiko, dagita a naisagana a naimbag a palawag ket agtultuloy a mangpabileg iti pammatitayo iti Sao ti Dios ken mangisuro kadatayo kadagiti nagduduma nga aspeto ti Pagarian ti Dios. (1 Tim. 4:13, 16) Sigagagar kadi nga aw-awisenyo dagiti sarsarungkaranyo ken ti dadduma pay a saan a Saksi a dumngeg kadagiti napateg a palawag a naibatay iti Biblia?
10-12. (a) Ania dagiti panagbalbaliw iti Panagadal iti Pagwanawanan? (b) Ania dagiti nasayaat nga isaludsodtayo iti bagitayo?
10 Panagadal iti Pagwanawanan. Idi 1922, dagiti kakabsat a maaw-awagan idi iti pilgrim—ministro nga imbaon ti Watch Tower Society nga agpalawag kadagiti kongregasion ken mangidaulo iti trabaho a panangasaba—insingasingda ti pannakaangay ti regular a gimong para iti panagadal iti The Watch Tower. Naaprobaran daytoy a singasing ket idi damo, naangay ti panagadal iti Watch Tower iti tengnga ti lawas wenno iti Domingo.
11 Ti Hunio 15, 1932 a ruar ti Watchtower ket nangipaay iti kanayonan nga instruksion no kasano a maikondukta daytoy a gimong. Kas panangtulad iti pannakaikondukta ti panagadal iti Pagtaengan a Bethel, kuna ti artikulo a rumbeng nga idaulo ti maysa a kabsat a lalaki daytoy a gimong. Adda tallo a kakabsat a lallaki nga agtugaw iti sango ti paggigimongan sa agsisinnublatda a mangbasa kadagiti parapo. Awan pay idi ti nayimprenta a saludsod, isu a naibilin iti konduktor a kiddawenna iti tallaong a mangibangonda kadagiti saludsod maipapan iti maad-adal nga artikulo. Kalpasanna, mangawag iti mangsungbat kadagiti saludsod. No kasapulan ti kanayonan a pannakailawlawag, naibilin iti konduktor a mangipaay iti “ababa ken nalawag” a komento.
12 Idi damo, napalubosan ti tunggal kongregasion a mangpili iti ruar ti magasin a kayat nga adalen ti kaaduan. Ngem idi Abril 15, 1933, insingasing ti Watchtower nga usaren ti amin a kongregasion ti kaudian a ruar ti magasin. Idi 1937, naibilin a maangay ti panagadal iti Domingo. Dagiti kanayonan a panagbalbaliw a nakaibatayan ti pamay-an a panagadaltayo ita ket naipablaak iti Oktubre 1, 1942 a ruar ti Watchtower. Umuna, impakaammo ti magasin nga adda dagiti saludsod a maikabil iti baba ti tunggal panid dagiti maadal nga artikulo ket dagita ti maisaludsod iti tallaong. Nadakamat met a maysa nga oras laeng ti kapaut daytoy a gimong. Naiparegta met kadagiti agkomento a saanda a basaen ti sungbat iti parapo no di ket sumungbatda iti “bukodda a sasao.” Agingga ita, ti Panagadal iti Pagwanawanan ti kangrunaan a gimong nga us-usaren ti matalek nga adipen a mangipaay iti naespirituan a taraon iti umiso a tiempo. (Mat. 24:45) Nasayaat ngarud nga isaludsod ti tunggal maysa kadatayo: ‘Agsagsaganaak kadi para iti panagadal iti Pagwanawanan iti tunggal lawas? Ken ikagkagumaak kadi ti agkomento no kabaelak?’
13, 14. Ania ti pakasaritaan ti Panagadal ti Kongregasion iti Biblia, ken ania ti magusgustuam iti daytoy a gimong?
13 Panagadal ti Kongregasion iti Biblia. Idi katengngaan ti 1890’s, kalpasan a nairuar ti sumagmamano a tomo ti Millennial Dawn, ni Kabsat H. N. Rahn, maysa nga Estudiante ti Biblia nga agnanaed iti siudad ti Baltimore, Maryland, U.S.A., insingasingna ti pannakaangay ti “Dawn Circles” para iti panagadal iti Biblia. Idi damo, pamadasan laeng dagitoy a gimong, a masansan a maangay kadagiti pribado a pagtaengan. Ngem idi Septiembre 1895, naballigi ti pannakaikondukta ti Dawn Circles iti adu a siudad iti Estados Unidos. Gapuna, insingasing ti Watch Tower iti dayta a bulan nga amin nga estudiante ti kinapudno rumbeng nga angayenda dagitoy a gimong. Kunana pay a ti mangikondukta ket masapul a nalaing nga agbasa. Basaenna ti maysa a sentensia sa urayenna nga agkomento dagiti timmabuno. Kalpasan a mabasa ken mapagsasaritaan dagiti sentensia iti maysa a parapo, basaenna dagiti naisitar a teksto. Iti ngudo ti kapitulo, amin a timmabuno ket mangipaay iti ababa a repaso ti material.
14 Sumagmamano a daras a nabaliwan ti awag iti daytoy a gimong. Naawagan pay iti Berean Circles for Bible Study, a naibatay kadagiti taga-Berea idi umuna a siglo a nangsukimat a naimbag iti Kasuratan. (Ara. 17:11) Idi agangay, naawagan daytoy iti Panagadal iti Libro ti Kongregasion. Ita, maawaganen iti Panagadal ti Kongregasion iti Biblia, ken agtataripnong ti intero a kongregasion iti Kingdom Hall imbes a kadagiti grupo a maangay kadagiti pribado a pagtaengan. Pinullo a tawen a nagduduma a libro, broshur, ken dagiti artikulo pay ketdi iti Pagwanawanan ti nakaibatayan ti panagadal. Manipud pay idi damo, naiparegta iti amin a tumabuno a makipasetda iti gimong. Dakkel ti naaramidan daytoy a gimong tapno umuneg ti pannakaammotayo iti Biblia. Regular kadi nga agsagsaganaka para iti daytoy a gimong ken ar-aramidem ti amin a kabaelam a makiparpartisipar?
15. Ania idi ti panggep ti Teokratiko nga Eskuelaan ti Panagministro?
15 Teokratiko nga Eskuelaan ti Panagministro. “Iti rabii ti Lunes, Pebrero 16, 1942,” malagip ni Carey Barber, nga agserserbi idi iti sangalubongan a hedkuarter iti Brooklyn, New York, “amin a lallaki a miembro ti pamilia ti Bethel iti Brooklyn ket naawis nga agpalista iti naawagan idi agangay kas Teokratiko nga Eskuelaan ti Panagministro.” Ni Kabsat Barber, a nagbalin a miembro ti Bagi a Manarawidwid idi agangay, dineskribirna dayta nga eskuelaan kas “maysa kadagiti kasayaatan a panagrang-ay nga inaramid ni Jehova iti ilina iti moderno a panawen.” Naballigi daytoy nga eskuelaan a nangtulong kadagiti kakabsat a lallaki a mangpasayaat iti abilidadda a mangisuro ken mangasaba, isu a nangrugi idi 1943, ti bokleta a napauluan iti Course in Theocratic Ministry ket in-inut a naipaay kadagiti kongregasion iti intero a lubong. Kuna ti Hunio 1, 1943 a ruar ti Pagwanawanan a ti Teokratiko nga Eskuelaan ti Panagministro ket nairanta a tumulong iti ili ti Dios a “mangsanay iti bagbagida nga agbalin a nasaysayaat a saksi a mangiwaragawag iti Pagarian.”—2 Tim. 2:15.
16, 17. Dagiti laeng kadi praktikal nga abilidad ti masursurotayo idi iti Teokratiko nga Eskuelaan ti Panagministro? Ilawlawagyo.
16 Idi damo, adu ti marigatan nga agpalawag iti imatang ti dakkel a tallaong. Ni Clayton Woodworth, Jr., a ti tatangna ket naibalud a kadua ni Kabsat Rutherford ken ti dadduma pay idi 1918 uray no awan ti basolda, malagipna ti nariknana idi damo a nakipaset iti daytoy nga eskuelaan idi 1943. “Marigatanak unay nga agpalawag,” kuna ni Kabsat Woodworth. “Kasla nagsanud ti dilak, nagmaga ti ngiwatko, ken kasla agbanarbar nga agkiak ti timekko.” Ngem idi rimmang-ay ti abilidad ni Clayton, immawat iti adu a pribilehio nga agpalawag. Saan laeng a praktikal nga abilidad ti nasursurona iti eskuelaan. Nasursurona ti pateg ti kinapakumbaba ken ti panagtalek ken ni Jehova. Kinunana: “Naamirisko a saan a ti ispiker ti napateg. Ngem no agsagana a naimbag ken agtalek ken ni Jehova, maragsakan dagiti dumngeg ken makasursuroda.”
17 Idi 1959, naawis dagiti kakabsat a babbai nga agpalista iti eskuelaan. Malagip ni Kabsat Edna Bauer idi naipakaammo daytoy iti asamblea a tinabunuanna. “Napalalo ti ragsak dagiti kakabsat a babbai,” kinunana. “Nanayonan met laengen ti pribilehioda.” Iti naglabas a tawtawen, adu a kakabsat a lallaki ken babbai ti nanggundaway iti pribilehio a makapagpasalista iti Teokratiko nga Eskuelaan ti Panagministro ken agpaisuro ken Jehova. Ita, agtultuloy a maaw-awattayo ti kasta a panangsanay iti gimongtayo iti tengnga ti lawas.—Basaen ti Isaias 54:13.
18, 19. (a) Kasanotayo ita a makaaw-awat iti praktikal a panangiwanwan iti panangitungpaltayo iti ministeriotayo? (b) Apay nga agkankantatayo kadagiti gimong? (Kitaenyo ti kahon a “ Panangikanta iti Kinapudno.”)
18 Gimong ti Serbisio. Manipud pay idi 1919, naangayen dagiti gimong tapno maorganisar ti panagserbi iti tay-ak. Iti dayta a tiempo, saan nga amin a miembro ti kongregasion ti tumabuno kadagitoy a gimong—dagidiay laeng direkta a makiraman iti panagiwaras kadagiti literatura. Idi 1923, kaaduanna a maminsan laeng iti makabulan a maangay ti Gimong ti Serbisio, ken tabunuan daytoy ti intero a klase, wenno kongregasion. Idi 1928, naidagadag kadagiti kongregasion nga angayenda ti Gimong ti Serbisio iti tunggal lawas, ken idi 1935, imparegta ti The Watchtower iti amin a kongregasion a ti maadal iti Gimong ti Serbisio ket maibatay iti Director (a naawagan idi agangay iti Informant, sa idi kuan, Ti Ministeriotayo iti Pagarian). Idi agangay, daytoy ket nagbalinen a regular a paset ti gimong ti kongregasion.
19 Ita, makaaw-awattayo iti praktikal a panangiwanwan iti panangitungpal iti ministeriotayo iti gimongtayo iti tengnga ti lawas. (Mat. 10:
Ti Kapatgan a Taripnong iti Tawen
20-22. (a) Apay a laglagipentayo ti ipapatay ni Jesus? (b) Ania ti pagsayaatanna no tinawen a tabunuam ti Memorial?
20 Imbaga ni Jesus kadagiti pasurotna a laglagipenda ti ipapatayna agingga iti idadatengna. Kas iti pannakarambak ti Paskua, tinawen a maang-angay ti Pananglaglagip iti ipapatay ni Kristo. (1 Cor. 11:23-26) Tinawen a minilion ti tumabtabuno iti daytoy a taripnong. Daytoy ti mangipalagip kadagiti napulotan iti pribilehioda a makipagturay iti Pagarian. (Roma 8:17) Ken para iti sabsabali a karnero, parayrayenna ti panagraem ken kinasungdoda iti Ari ti Pagarian ti Dios.—Juan 10:16.
21 Nabigbig ni Kabsat Russell ken dagiti kakaduana ti kinapateg ti pananglaglagip iti Pangrabii ti Apo ken ammoda a rumbeng a maselebraran daytoy iti tinawen. Kuna ti Abril 1880 a ruar ti Watch Tower: “Sumagmamano a tawenen a nakairuaman ti adu kadakami ditoy Pittsburgh a . . . selebraran ti Paskua [Memorial] ken makiramramankami iti emblema ti bagi ken dara ti Apo.” Di nagbayag, aggiddan a naangay ti Memorial ken kombension. Naaramid ti immuna a rekord maipapan iti kasta nga okasion idi 1889, a tinabunuan ti 225 ken 22 ti nabautisaran.
22 Ita, ti Memorial ket saanen a paset ti programa ti kombension, ngem sadinoman ti pagnanaedantayo, aw-awisentayo ti amin a makitaripnong kadatayo a mangselebrar iti dayta, iti man Kingdom Hall wenno iti maabangan a pasdek. Idi 2013, nasurok a 19 a milion ti timmabuno iti pananglaglagip iti ipapatay ni Jesus. Talaga a maysa a pribilehio ti tumabuno iti Memorial ken mangawis kadagiti sabsabali a makikadua kadatayo iti daytoy a kasasagraduan a rabii! Sireregta kadi nga iyaw-awismo iti adu a tattao aginggat’ mabalin a tabunuanda ti Memorial kada tawen?
No Ania ti Ipalgak ti Kababalintayo
23. Ania ti panangmatmatmo kadagiti panagtataripnongtayo?
23 Dagiti nasungdo nga adipen ni Jehova saanda nga ibilang a dadagsen ti bilin nga agtataripnong. (Heb. 10:24, 25; 1 Juan 5:3) Kas pagarigan, pagaayat ni Ari David ti mapan iti balay ni Jehova tapno agdaydayaw. (Sal. 27:4) Nangnangruna a tagtagiragsakenna daytoy no kaduana dagiti padana a mangay-ayat iti Dios. (Sal. 35:18) Ken panunotenyo ti ulidan ni Jesus. Uray idi ubing pay, tartarigagayanna unay ti mapan iti balay a pagdaydayawan iti Amana.—Luc. 2:41-49.
Ti kinauneg ti tarigagaytayo nga agtataripnong ipalgakna no kasano kaagpayso ti Pagarian ti Dios kadatayo
24. No tumabunotayo kadagiti taripnongtayo, ania nga oportunidad ti silulukat kadatayo?
24 No tabunuantayo dagiti taripnongtayo, ipakpakitatayo nga ay-ayatentayo ni Jehova ken kayattayo ti makipinnaregta kadagiti kapammatiantayo. Ipakpakitatayo met a tartarigagayantayo nga ammuen no kasano ti agbiag kas iturayan ti Pagarian ti Dios, ta kadagiti gimong, asamblea, ken kombension ti kangrunaan a pakaawatantayo kadagiti kasta a pannakasanay. Malaksid iti dayta, dagiti taripnong ipaayannatayo iti abilidad ken bileg a kasapulantayo tapno makapagtultuloytayo iti kapatgan a trabaho ti Pagarian ti Dios ita—ti panangaramid ken panangsanay kadagiti adalan ni Jesu-Kristo nga Ari. (Basaen ti Mateo 28:19, 20.) Awan duadua a ti kinauneg ti tarigagaytayo nga agtataripnong ipalgakna no kasano kaagpayso ti Pagarian ti Dios kadatayo kas indibidual. Sapay koma ta kanayon a tagipatgentayo dagiti taripnongtayo!
Ammuem ti Ad-adu Pay
Um-ummongen ni Jehova ti Naragsak nga Ilina
Ania ti pagpadaan dagiti piesta iti Biblia ken dagiti kombension dagiti Saksi ni Jehova? Apay a napateg a tabunuantayo dagita?
Panagdaydayaw ti Pamilia—Mapagbalinmo Kadi nga Ad-adda a Makaparagsak?
Usigem dagiti panagdaydayaw ti pamilia iti nagduduma a pagilian a mabalinmo a tuladen.


text:
UTC+02:00
Ti UTC+02:00 ket panangilasin para iti timbengan ti oras manipud iti UTC iti +02. Iti ISO 8601 ti mainaig nga oras ket naisurat a kas 2017-01-22T14:20:01+02:00. Daytoy nga oras ket naus-usar idiay:
Dagiti linaon
- 1 Kas pagalagadan nga oras (amin a paset ti tawen)
- 2 Kas pagalagadan nga oras (panaglalam-ek laeng ti Akin-amianan a Hemisperio)
- 3 Kas oras a panagin-inut ti lawag (kalgaw laeng ti Akin-amianan a Hemisperio)
- 4 Kas oras ti panagin-inut ti lawag (kalgaw laeng ti Akin-abagatn a Hemisperio)
- 5 Dagiti nagibasaran
- 6 Dagiti silpo ti ruar
Kas pagalagadan nga oras (amin a paset ti tawen)[urnosen | urnosen ti taudan]
Oras ti Tengnga nga Aprika[urnosen | urnosen ti taudan]
- Botswana
- Burundi
- Demokratiko a Republika iti Kongo (akindaya a gudua)
- Lesoto
- Rwanda
- Malawi
- Mosambike
- Abagatan nga Aprika (SAST – Pagalagadan nga Oras ti Abagatan nga Aprika)
- Suasilandia
- Zambia
- Zimbabwe
Kas pagalagadan nga oras (panaglalam-ek laeng ti Akin-amianan a Hemisperio)[urnosen | urnosen ti taudan]
Oras ti Daya nga Europa – Terteritorio nga agpalpaliiw kadagiti pagalagadan ti DST ti Kappon ti Europa[urnosen | urnosen ti taudan]
- Bulgaria
- Cyprus
- Estonia
- Pinlandia (mairaman ti Åland)
- Gresia
- Letonia
- Lituania
- Moldovia
- Romania
- Turkia
- Ukrania
Terteritorio nga agpalplaliiw kadagiti sabali nga pagalagadan ti DST[urnosen | urnosen ti taudan]
Kas oras a panagin-inut ti lawag (kalgaw laeng ti Akin-amianan a Hemisperio)[urnosen | urnosen ti taudan]
Kalgaw nga Oras ti Tengnga nga Europa[urnosen | urnosen ti taudan]
- Albania
- Andorra
- Austria
- Belhika
- Bosnia ken Herzegovina
- Kroasia
- Republika a Tseka
- Dinamarka
- Pransia
- Alemania
- Gibraltar (UK)
- Hungaria
- Italia
- Liechtenstein
- Luxembourg
- Macedonia
- Malta
- Monaco
- Montenegro
- Olanda
- Norwega, mairaman ti:
- Polonia
- San Marino
- Serbia
- Eslobakia
- Eslobenia
- Espania (malaksid ti Is-isla ti Canary)
- Suesia
- Suisa
- Siudad ti Batikano
Terteritorio nga agpalpaliiw kadagiti pagalagadan ti sabali a DST[urnosen | urnosen ti taudan]
Kas oras ti panagin-inut ti lawag (kalgaw laeng ti Akin-abagatn a Hemisperio)[urnosen | urnosen ti taudan]
Dagiti nagibasaran[urnosen | urnosen ti taudan]
- ^ Ti Libya ket Agsukat ti sona ti Oras, Oras ken Petsa, Nobiembre 10, 2012.
- ^ "Namibia Time Zone - Namibia Current Time - Daylight Saving Time". Timetemperature.com. Naala idi 24 Hunio 2012.
Dagiti silpo ti ruar[urnosen | urnosen ti taudan]
- Midia a mainaig iti UTC+02:00 iti Wikimedia Commons


text:
Etika
Ti etika, naamammoan pay a kas ti moral a pilosopia, ket maysa asanga ti pilosopia a mangiraman ti panakaisistema, panagikanawa, ken panagipatalked kadagiti konsepto kadagiti kalintegan ken dagiti dakes a panagkukua.[1] Daytoy ket manipud ti a balikas ti ethos, a kayatna saoen ket "karakter". Dagiti kangrunaan a paset ti panagadal iti etika ket mabalin a mabingbingay iti 4 a pagtignayan a luglugar:[1]
- Meta-etika, maipanggep ti teoretikal a kaibuksilan kenreperensia kadagiti moral a panagipaltiing no kasano ti panagikeddeng dagiti pateg ti kinapudnoda (no adda);
- Normatibo nga etika, maipanggep ti praktikal a kaibuksilan ti panagikeddeng ti moral a dalan ti tignay;
- Deskriptibo nga etika, naamammoan pay a kas ti maipadpada nga etika, ket isu ti panagadal dagitoi pammati a maipanggep ti moralidad ti tattao;
- Naipakat nga etika, maipanggep ti panaggun-od kadagiti pagbanagan ti moral kadagiti naisangsangayan a kasasaad;
Paammo[urnosen | urnosen ti taudan]
Dagiti nagibasaran[urnosen | urnosen ti taudan]
- Hoy, D. (2005), Kritikal a resistansia ti kalpasan nga estrukturalismo aginggana ti kalpasan a kritiko, Instituto ti Teknolohia ti Massachusetts, Massachusetts.
- Lyon, D. (1999), Kalpasan a modernidad, Maika-2 nga ed, Open University Press, Buckingham.
- Singer, P. (2000), Dagiti Sinursurat iti etikal a biag, Harper Collins Publishers, Londres.
Dagiti silpo ti ruar[urnosen | urnosen ti taudan]
- Pangyuna iti Etika babaen ni Paul Newall, para kadagiti agdadamo.
- Etika, 2d ed., 1973. babaen ni William Frankena


text:
Kannigid: Gimong a naangay iti London, England, 1945; kannawan: Aldaw ti espesial nga asamblea iti Malawi, Africa, 2012
BENNEG 5
Edukasion nga Ipapaay ti Pagarian—Panangsanay Kadagiti Adipen ti Ari
Edukasion nga Ipapaay ti Pagarian—Panangsanay Kadagiti Adipen ti Ari
NAKAISEMKA bayat a dumdumngegka iti agpalpalawag iti plataporma. Ti ispiker ket maysa nga agkabannuag iti kongregasionyo, ken dayta ti umuna a panagpasetna iti asamblea. Bayat a maragragsakanka a dumdumngeg iti palawagna, masmasdaawka iti panangsanay a maipapaay iti ili ti Dios. Malagipmo pay idi damo a nagpaset daytoy a kabsat—ket ita nagdakkelen ti rimmang-ayanna! Alisto ti panagprogresona kalpasan a nageskuela iti Pioneer Service School ken nabiit pay a nageskuelada ken ni baketna iti School for Kingdom Evangelizers. Bayat nga agpalpalakpakkayo iti nagsayaat a palawag ti kabsat, kimmitaka iti aglawlawmo ken napanunotmo dagiti instruksion a maipapaay iti ili ti Dios.
Impakpakauna ti Biblia nga addanto tiempo a ‘sursuruan ni Jehova’ ti ilina. (Isa. 54:13) Agbibiagtayon iti dayta a tiempo. Umaw-awattayo iti edukasion saan laeng a babaen kadagiti publikasiontayo no di ket kadagiti pay gimong, asamblea, kombension, ken iti nagduduma nga eskuelaan a nairanta a mangisagana kadatayo kadagiti annongen iti organisasion ni Jehova. Iti daytoy a benneg, usigentayo no kasano a mangipaay dagitoy nga edukasion iti natibker a pammaneknek nga agturturayen ti Pagarian ti Dios.
mailto:?body=Edukasion nga Ipapaay ti Pagarian—Panangsanay Kadagiti Adipen ti Ari%0a%0ahttps%3A%2F%2Fwww.jw.org%2Ffinder%3Fdocid%3D1102014274%26wtlocale%3DIL%26srcid=share&subject=Edukasion nga Ipapaay ti Pagarian—Panangsanay Kadagiti Adipen ti Ari